open-index/open-wikipedia-markdown huggingface dataset:
爆縮

**爆縮**（），又或者叫**內爆**，係力學現象，指物件受到一股強大壓力，股壓力喺方向上由四面八方噉將組成嗰件物件嘅物質撳向件物件嘅內部，令到件物件因而崩塌向內縮。呢種噉嘅情況，可見於恆星（質量閒閒哋大過地球幾十萬倍）燒晒啲燃料而喺自身嘅引力下崩塌，或者潛水艇潛咗落水壓極大嘅深海，出咗事故架艇頂唔順強大水壓而向內爆縮。

## 基本原理

首先，思考吓壓力呢個概念。想像而家有股力施落一塊表面（例如係潛水艇嘅表面），而股力喺方向上同塊表面成垂直，噉塊表面所承受嘅壓力（p）由以下呢條式反映：
:p = \frac{F}{S}，當中
*F 代表嗰股垂直嘅作用力；
*S 代表受力嘅面積；
爆縮可以話係爆炸嘅相反。而家想像空間入邊有一點，喺嗰一點剎那間突然有股好勁嘅向外壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。爆縮嘅過程就啱啱相反：爆縮係有好勁嘅向內壓力施落一笪空間度，令到嗰笪空間嘅物質畀壓力撳向內。

想像而家有粒恆星，佢自己有龐大嘅質量，
*佢嘅引力會傾向令佢嘅表面向內郁動，但同時
*佢內部嘅燃料會做核聚變（簡化講可以想像成係靠住燒氫嚟向外爆炸）令到粒恆星有股由內向外嘅力，
喺一般情況下向內嘅力同向外嘅力會做到互相抵消，粒恆星會  住喺穩定嘅狀態；但係有一日，粒恆星消耗晒可以攞嚟做核聚變嘅燃料，股向外嘅力就會開始消退，向內嘅力就會開始「贏」，因而令到粒恆星向內爆縮。

## 出名個案

爆縮呢家嘢，唔淨只可以發生喺恆星身上。任何「突然有一股強大嘅壓力，由各方向施向一件物件嘅內部」嘅情況，都有可能令到件物件爆縮。

潛水艇同潛水器有陣時會出現爆縮嘅情況。首先要釐清返嘅係，潛水艇同潛水器都係可以載住人潛落水嘅交通工具，分別在於潛水器需要有船喺水面支援同監察佢運作，而潛水艇就做到完全獨自運作。潛水器一旦潛咗落水底，水就會開始由四面八方噉向佢施以壓力，至於股壓力有幾大，就要視乎架潛水器潛到去幾深。一般嚟講，每深大約 10.06 米，潛水器承受嘅壓力就會增加 1 個 atm 咁多—當中 1 個 atm 係個人喺海面會承受嘅空氣壓力。潛水艇同潛水器正路就會有方法維持內部壓力喺 1 atm 左右，但係想像而家有一架潛水器潛咗去深海（水壓可能成幾百 atm 咁勁）—架潛水器內部壓力得 1 atm 咁弱，四周圍嘅水就向佢內部施加緊成幾百 atm 咁強大嘅壓力，向內嘅力勁過向外嘅力好多倍。如果處理壓力嗰個系統出現故障或者設計得唔好，就可能會出現爆縮。

例如係 2023 年嘅泰坦號潛水器失事就好出名：話說美國公司海洋之門設計咗架潛水器，叫「泰坦號」；喺 2023 年 6 月，泰坦號載住包括海洋之門行政總裁在內嘅五名乘客潛落海，睇鐵達尼號殘骸（位於大約 3.8 公里咁深嘅深海）；佢哋潛到去距離鐵達尼號殘骸幾百米遠嘅海底嗰陣，泰坦號同水面嘅控制人員失咗聯絡—事後人員搵返架潛水器用鈦金屬整嘅部份，即係成架潛水器最硬淨嗰幾，同埋「懷疑人體殘骸」，而根據聲納探測到嘅聲，估計泰坦號係爆縮咗—去到嗰種水深，水壓有成 375 至 400 atm 咁勁，相當於每平方吋要抵受成 2,500 公斤咁重嘅力；泰坦號被指設計不良，喺深海頂唔順壓力爆縮，而根據電腦模擬，爆縮過程估計得嗰 0.02 秒咁短，泰坦號上嘅五個人喺咁短時間內承受巨大水壓，一瞬間就成個人被壓碎晒，成件事快到五位乘客根本完全感覺唔到痛楚。

泰坦號呢單嘢吸引咗好多人注意，仲造就咗網絡 meme 嘅誕生。

## 睇埋
*潛水艇
*潛水器
*超新星

## 註釋

## 引咗
重要概念嘅英文名：

*核聚變：nuclear fusion
*潛水艇：submarine
*潛水器：submersible

引咗嘅學術文獻或者網頁：

## 外拎

*用粵語講泰坦號嗰單嘢：
**泰坦號內爆，一場億萬富豪海洋之旅的恐怖真相？有人認為喺詛咒？
**泰坦號悲劇，參觀鉄達尼殘骸一去不返，盲目創新令4人陪葬
* 人體 vs 爆縮嘅動畫，電腦圖像模擬泰坦號爆縮 1
* 人體 vs 爆縮嘅動畫，電腦圖像模擬泰坦號爆縮 2
* 超級孖寶兄弟嘅迷途潛艇，一段泰坦號 meme YouTube 影片。
Keep Going (胡渭康專輯)

《**Keep Going**》係香港歌手胡渭康嘅第1張個人唱片，喺2012年2月24日推出。

## 曲目

## 注釋
北美地區

**北美地區**（；；）係政治地理學同地緣政治學嘅概念，指嘅係美洲嘅北部地區，屬於美洲大陸嘅一部分，同自然地理學嘅北美洲有明顯嘅唔同，因爲唔包括同屬於北美洲嘅中美地區（即係墨西哥、中美洲、同加勒比地區）。由文化地理學嘅角度嚟睇，北美地區係盎格魯美洲（英語美洲）嘅主體部分。

根據聯合國按照政治地理學嘅標准對世界劃分嘅地區，北美地區由以下兩個國家同三個地區所組成：

* （嘅海外領地）
* 
* （ 丹麥王國嘅自治領地）— 全球面積最大嘅島嶼
* （嘅海外集體）
* （唔包括夏威夷州以及其它島嶼地區）

## 名詞解釋

北美喺地圖上單獨咁區分出嚟要追溯到1755年，嗰個時候北美大多係俾法蘭西殖民帝國、大英帝國同西班牙殖民帝國所佔領嘅殖民地。到依家，按照社會經濟學同人口統計學標准（例如生產力水平），北美最主要嘅兩個國家，美國同加拿大，都係屬於發達國家，佢哋嘅人類發展指數非常高，而經濟一體化得水平亦都同樣好高。

按照政治地理學標准嚟劃分，位於太平洋嘅美國夏威夷州亦都應該歸為北美嘅一部分。但係按照自然地理學嘅標准，因爲夏威夷群島同美國本土實喺相隔太遠，所以通常都被認爲係屬於波利尼西亞嘅一部分。而按照語言學嘅標准，夏威夷群島亦同樣應該係屬於波利尼西亞，因為呢啲地區嘅語言，包括夏威夷嘅夏威夷語，都係屬於南島語系。

北美地區，廣義上同拉丁美洲相對，兩個加埋就包含哂成個美洲。

## 北美地區各國家同地區概況

## 擴展
1990年代以嚟，由於墨西哥同美國嘅交往越嚟越密切，所以有啲人提出將墨西哥加埋入北美地區，而最典型嘅例子就係北美自由貿易協議嘅區域，包括咗美國、加拿大、同墨西哥，佢哋同其他北美地區加埋成爲廣義上嘅北美。但係，按照一啲地理學家嘅睇法，由於墨西哥最東部嘅5個州（恰帕斯州、塔巴斯科州、坎佩切州、尤卡坦州同金塔納羅奧州）喺特萬特佩克地峽嘅東面，同墨西哥其他地區唔同，所以有人將佢劃為中美洲，就會喺呢個定義上唔屬於北美。

## 睇埋

* 美國
* 美洲
* 北美洲
* 拉丁美洲
* 中美洲
* 中部美洲
* 加勒比地區
* 伊比利美洲
* 西班牙語美洲
* 盎格魯美洲
* 南美洲

## 註

## 攷

類:政治學
江平

**江平**（）係中國法學教育家、中國政法大學前校長同終身教授。

江平1951年喺莫斯科國立大學法律系畢業，1988年擔任中國政法大學校長。八九民運嗰陣因為表態支持學生嘅民主運動而被免職，被譽為中國政法大學「永遠嘅校長」、法學界的「良心」。

江平曾經講過，「我們國家現在有憲法，但還沒有真正的憲政。就是說中國在民主、自由、人權方面還有很大距離。」即係中國有憲法冇憲政，民主、自由、人權重係差好遠。

## 參考

平
類:中國教育家
中華人民共和國國籍法

《**中華人民共和國國籍法**》（以下簡稱《**國籍法**》）係一部適用於研究點樣拿到、失去、或者恢復中華人民共和國嘅國籍嘅法律。該法由第五屆全國人民代表大會第三次會議通過、全國人民代表大會常務委員會委員長令第8號公佈，由1980年9月10號開始施行。根據喺1982年修改嘅《中華人民共和國憲法》第三十三條，凡係有中華人民共和國國籍嘅人都係中華人民共和國公民。《國籍法》采取父母雙系血統主義為主，用屬地主義為附加嘅混合方式。

## 國籍得失
### 攞到國籍

根據《國籍法》第4-7條嘅規定，以下嘅人有中國國籍：

雖然《國籍法》並冇禁止外國人通過歸化嘅方式攞到中國國籍，但係由中華人民共和國成立至到2019年2月呢接近70年**，**只係有4千幾人依據《國籍法》第七條嘅規定成功加入中國國籍。

### 失去國籍
根據《國籍法》第9-10條嘅規定，以下嘅人冇中國國籍：

根據上述嘅規定，要移除中國國籍嘅方式有兩種：

（1）自動喪失：因定居國外，並且攞到外國國籍而構成要件；

（2）主動退出：自己申請退出中國國籍獲得批准。

### 恢復國籍

根據第13條規定「曾經有過中國國籍嘅外國人，如果有正當嘅理由，可以申請恢復中國國籍；被批准恢復中國國籍嘅，唔能夠再保留外國國籍。」，也即係話，只要一位外國人係喪失國籍嘅公民，而又冇重大嘅犯罪紀錄，財務紀錄又正常，一般都可以利用申請恢復嘅方法，比較容易咁攞到中國國籍，但係外國身份就唔能夠保留。呢條例適用於曾經擁有過中國國籍嘅人移民海外、同埋華僑等等，因為各種因素而有重新回國定居嘅需要。

另一種途徑係通過中華人民共和國戶籍制度，因為喺中國定居，如果有稅務同資債等嘅利害關係仲未解決，就唔能夠非正式咁擁有國籍，例如李薇。不過，出名運動員趙常玲喺加入哈薩克嘅國籍後，仍然能夠保留戶籍，之後佢曾經憑戶籍喺長沙成功做居民身份證，嘗試直接用中國戶籍嚟做公民事務。

## 港澳實施

根據《國籍法》第16條規定，加入、退出同恢復中國國籍嘅申請，要由中華人民共和國公安部審批。經批准嘅，要由公安部發給證書。但係因爲中華人民共和國全國性法律並唔完全喺港澳地區適用，所以喺《全國人民代表大會常務委員會關於〈中華人民共和國國籍法〉喺香港特別行政區實施嘅幾個問題嘅解釋》（下面簡稱做《解釋》）第6條規定，香港政府嘅入境事務處為香港特別行政區受理國籍申請同變更嘅機關，入境事務處依法對所有國籍申請嘅事作出處理。全國人民代表大會常務委員會對澳門特別行政區亦都作出咗類似嘅安排，因爲特區政府係具體嘅執行同裁決者，所以對於國籍認定嘅做法亦都會比較開放。特區政府所印製嘅中國國籍嘅證書，同中國公安部嘅版本，喺樣式上並唔完全一致。

港澳居民因為咁，而可以合法咁持有雙重國籍嘅現象並唔罕見。喺港澳移交之前，絕大多數香港永久居民都係有英國海外屬土公民護照同英國國民（海外）護照，而大部分澳門居民就有葡萄牙護照或者葡萄牙外國人士護照。因爲主權移交嘅緣故，依家好多兩地嘅居民，都有除咗中國國籍以外嘅其他身份（例如英國國民（海外），英國公民或者葡萄牙公民等等嘅雙重國籍）。因爲呢個情況，所以全國人大常務委員會喺港澳主權移交之前，通過咗「關於《中華人民共和國國籍法》喺香港特別行政區實施嘅幾個問題嘅解釋」同埋「關於《中華人民共和國國籍法》喺澳門特別行政區實施嘅幾個問題嘅解釋」，明確咁表示：有中國國籍嘅港澳永久居民，可以用英葡兩國政府簽發嘅有關證件，去其他國家或者地區旅行，但喺中國大陸同港澳地區，就仍然冇呢啲證件平時會有嘅權利。

### 台灣執行

俾中華人民共和國政府認定係台灣居民嘅中華民國國民，並唔能夠用中華民國護照，而要用台灣居民來往大陸通行證嚟進入中國大陸地區。根據《中國公民往來台灣地區管理辦法》嘅規定，台灣居民嘅定義係：住喺台灣地區嘅中國公民，台灣居民來往大陸通行證須要由台灣居民嚟申領，而且申請人需要提交喺台灣住嘅中華民國身分證同出入境證件。包括無戶籍國民在内（例如從來冇喺台灣住過但係有中華民國護照嘅韓國華僑），「未持有效台灣居民來往大陸通行證，但想前往大陸，或者需要由國外直接去港澳地區嘅台灣人士」同埋「持有台灣身份證件但係冇辦法申請外國簽證嘅台胞」可以申領中華人民共和國旅行證。

除此之外，台灣居民喺特殊情況下，可以申領中華人民共和國護照。2010年代，台灣居民由中國大陸出境去俄羅斯旅遊嘅時候，可以普通咁用「一次性」中華人民共和國護照嘅現象。中華人民共和國國家旅游局《中俄邊境旅遊暫行管理實施細則》第25條，台灣居民參加中俄邊境旅遊，需要向組團社或者代辦社報名交費，由「本人」去到相關入境部門做旅行證件，公安機構會發出「一次旅遊有效嘅護照」。同時，中華民國方面，《臺灣地區與大陸地區人民關係條例》第2章第9條規定，「臺灣地區人民唔可以喺大陸地區設籍或者用佢嘅護照」，所以呢個護照喺返台灣之前一般都會收返。

## 參見

* 中華民國國籍法
* 居港權問題
* 雙重國籍

## 註

## 攷
正負號

（±）係一個由加號同減號組成嘅符號，喺唔同嘅領域下有唔同嘅意思。

* 喺數學入面，正負號通常代表個表達式有兩個值，一個值由加法獲得，另一個又減法獲得。
* 喺科學實驗入面，正負號代表測量中有機會嘅誤差，通常係標準差。
* 喺醫學入面，正負號代表「有或冇」。
* 喺工程學入面，正負號代表公差。

## 用處
數學嘅正負號可以由「加或減」嚟代替，例如x=\pm2可以寫成x=2,-2。一個非常之常見嘅例子為二次公式

x = \frac{-b \pm \sqrt{b^2-4ac}}{2a}，

代表住ax^2+bx+c=0嘅兩個解。
中華民國國籍法

**中華民國國籍法**係中華民國嘅法律，用嚟決定邊個有中華民國嘅國籍，而所有擁有呢個國籍嘅人就係“中華民國國民”。依照中華民國法律嘅規定，中華民國國籍用屬人主義為主，屬地主義為輔；相關法規中亦將國民分為「居住臺灣地區設有戶籍國民」同埋「臺灣地區無戶籍國民」。

常見由行政機關依法審核後，作為個人中華民國國民身份證明嘅文件，包含內政部派發俾有戶籍國民嘅國民身分證、戶口名簿、戶籍謄本等等，或者外交部派發俾全體國民嘅中華民國護照等等。

### 港澳居民

同冷戰之中屬於東方陣營嘅中華人民共和國同蒙古人民共和國統治下嘅中國大陸同外蒙古相反，香港同澳門分別由西方陣營嘅英國同葡萄牙統治，所以中華民國同港澳之間嘅交往從都冇斷絕。由於中華民國對海外華僑華人嘅友善政策，所以住喺港澳地區嘅華人居民可以喺攞到僑務委員會發放嘅「華僑身分證明書」之後，依照《國籍法》對「中國人」相關條款嘅寬鬆規定，以華僑身分證明書做中華民國護照，成為中華民國國民。1950-1970年代期間，中華民國國家足球隊有唔少係嚟自香港嘅選手。除此之外，唔少有能力負擔前往臺灣船票嘅港澳學生，亦都好願意去臺灣讀大學或者做野，因為當時港澳僑生喺中華民國政府統治嘅臺灣地區仍然享有國民待遇，而且非常容易喺臺灣設籍同埋攞國民身份證。其中科技界非常出名嘅林百裡、演藝界嘅周華健、楊懷民、林煒等等嘅人，無論係喺香港抑或係中國大陸出世，喺擁有或者攞到香港居民身份後，再會攞埋中華民國國民嘅身分。

隨住1991年嘅憲法增修，中華民國對海外華僑華人攞到國籍戶籍之規定越嚟越嚴緊。1994年5月，內政部廢止同僑生相關嘅《回國僑生戶籍登記辦法》。1997年3月，立法院通過《香港澳門關係條例》，預備港澳主權移交之後，規範同兩地之間嘅來往嘅事。自此之後，中華民國政府方面將港澳地區定為「有別大陸其他地區嘅特別區域」，唔再係僑區。僑務委員會唔再向港澳居民派發「役政用華僑身分證明書或護照加簽僑居身分」。港澳居民待遇同外國人類似。出入中華民國統治嘅地區嘅時候，港澳居民同大陸人民一樣會用「中華民國臺灣地區入出境許可證」，但係港澳人士嘅申請流程，比大陸人士嘅流程容易好多。

2002年12月，中華民國內政部制定《歸化我國國籍者及歸國僑民服役辦法》，其中第5條規定，港澳回歸前攞到港澳僑民身分嘅男人「適用本辦法有關歸國僑民之規定」，回台定居或回台定居「初設戶籍登記之翌日起」，「屆滿一年時，依法辦理徵兵處理」，同月僑務委員會制定《華僑身分證明條例》，第3條將「有大陸地區人民、港澳居民身分、或者有大陸地區所發護照嘅人」排除出中華民國僑民嘅列表。

## 睇埋

* 中華民國護照
* 中華民國居留證
* 戶籍
* 臺灣人
* 中國人
* 中華民國自由地區

## 出面網頁

* 
* 
* 
* 
* 

## 攷

類:國籍法
類:中華民國律法
疊句

**疊句**係種修辭方法，即係指將一句子句或者句子重複，擺埋一齊連住用。疊字係複疊嘅一種。

## 例子

* 「盼望着，盼望着，東風來了，春天的腳步近了。」朱自清《春》 
* 辛棄疾《醜奴兒》：

## 睇埋
* 疊字
* 疊詞
* 複疊
保守黨

**保守黨**係喺不同國家一個普遍嘅政黨名，通常都係偏向支持保守主義，包括以下嘅黨派：
*保守黨 (英國)：英國嘅中右翼嘅黨派，同工黨組成國内嘅兩大黨
*加拿大保守黨：喺加拿大嘅右翼政黨，同加拿大自由黨一齊組成兩大黨
第二次納戈爾諾-卡拉巴赫戰爭

**第二次納戈爾諾-卡拉巴赫戰爭**（；），中文簡稱**第二次納卡戰爭**，係阿塞拜疆、亞美尼亞同阿爾察赫之間喺納戈爾諾-卡拉巴赫地區嘅一場仗，喺2020年9月27號朝早開始。為咗應對呢次衝突，亞美尼亞同阿爾察赫宣布戒嚴，並且全國動員，同時阿塞拜疆亦同樣宣布戒嚴同宵禁，喺9月28號宣佈部份動員。最終喺11月10號，雙方簽署停火協議，阿塞拜疆能夠保留贏咗嘅地。

好多國家同埋聯合國都強烈咁譴責呢次衝突，並且呼籲雙方緩和緊張嘅局勢，即時恢復有意義嘅談判。土耳其向阿塞拜疆提供咗軍事支持，但係支持嘅程度就仍然有爭議。

國際分析家認為，呢次戰爭可能係由阿塞拜疆發起，而佢哋進攻嘅主要目標，很可能就係佔領納戈爾諾-卡拉巴赫南部嘅山區，因為嗰個地區冇咁多山，相比起防禦工事比較多嘅內部山區，更加容易控制。土耳其對阿塞拜疆嘅支持，大多都認為係想擴大阿塞拜疆喺衝突中嘅地位，同時減少俄羅斯嘅影響力，令佢哋自己嘅勢力範圍擴大。

喺2020年10月10號，經過俄羅斯嘅調解同紅十字國際委員會嘅協助之下，亞美尼亞同阿塞拜疆同意咗停火，不過因爲只係為咗人道理由而其實好脆弱。到10月17號，兩國雙方嘅外交部發表聯合聲明，再一次肯定自18號凌晨開始一次「人道停火」。但第2次人道停火協議生效唔到4分鐘，亞美尼亞就已經指控阿塞拜疆發動炮火攻擊。10月26號，兩邊喺美國協調之下，第3次宣布停火協議，不過都只係維持咗2日，就已經失敗，兩邊都互相指摘對方違反停火協議。到11月9號，今次喺俄羅斯協調之下，兩國宣佈第4次嘅停火協議。

## 睇埋
* 納戈爾諾-卡拉巴赫衝突
* 2023年納戈爾諾-卡拉巴赫攻勢

## 註

## 攷

類:21世紀嘅仗‎
錯綜

**錯綜**係種修辭手法，即係指故意打破整齊嘅句子規律，令文句參差，詞彙別異。所謂整齊嘅規律，指嘅係對偶、排比等。錯綜可以分為抽換詞面、交錯語次、伸縮文身。錯綜可以理解為將排比、對偶嘅句子稍加修改，改到唔係排比、對偶。

錯綜可以避免文本刻板、千篇一律，令佢多啲變化同活潑啲。

## 睇埋
* 對偶
* 排比
鍾奕莊家族

**鍾奕莊家族**係個活躍喺香港同星加坡等地嘅家族，祖籍福建安溪，族人主要以做生意為主，特別係地產。

## 家族史
家族奠基人鍾奕莊，又叫鍾銘選，1888年喺福建出世，畬族人，最初佢學做珠寶首飾，到1921年，佢去到星加坡做珠寶金飾生意，後來佢嘅生意王國擴張到福建、上海同香港。

戰後，鍾奕莊派咗佢年紀最大嘅幾個仔鍾江海、鍾明輝、鍾正文等喺香港做生意，自己就留守星加坡大本營。鍾奕莊喺星加坡嘅生意旗艦係鴻福機構，最知名嘅地標係凱聯大廈(International Plaza)。

香港方面，鍾江海佢哋喺香港以地產、酒店為主，最為人所知嘅就係創立總統酒店，當時係香港最頂級嘅酒店之一，同時佢哋嘅公司華源置業喺港九各地都起咗唔少住宅，到1965年，佢哋同霍英東，以及一眾地產商成立香港地產建設商會，鍾明輝當時係會董。1965-67年，香港經歷一連串動盪，華源置業亦都受波及，好幾個樓盤都變咗爛尾樓，同章記樓宇發展嘅百嘉新邨就係例子之一。

1970年代，香港股票開始普及，鍾明輝同陳普芬等人合作成立九龍證券交易所（九龍會），第一隻喺九龍會上市嘅股票漢國置業就係鍾氏兄弟旗下嘅公司，全盛時期佢哋有好多間上市公司。喺地產方面，三兄弟各自有自己嘅公司，大佬鍾江海嘅怡華置業；二佬鍾明輝嘅益新置業；四佬鍾正文就有益大發展。鍾江海同鍾明輝因為成日一齊投地，所以佢哋兩間公司合稱「怡華益新」。怡華益新以工廈嘅發展最標青，港九新界都有地盤，鍾江海更加有「工廈大王」嘅美譽，70年代尾，怡華、益新重同新世界、恆隆等地產商合組財團標到幾個地鐵港島線嘅上蓋項目，更有富商形容「佢哋投地好似唔使錢噉」。

到咗1980年代，三兄弟嘅生意開始走下坡，受香港前途問題拖累，地產市道好差，早幾年鍾氏兄弟因為生意擴張得好快，結果周轉唔嚟，要變賣上市旗鑑凱聯酒店股權套現同押畀銀行，而細佬鍾正文重因為同佳寧集團嘅陳松青夾份做生意，後期佳寧案爆發，佢都被拖累。冇幾耐鍾正文嘅益大破產收場，生意失敗嘅佢最後重人間蒸發。與此同時，鍾奕莊三房嘅仔女就喺市場度吸納凱聯嘅股票，後嚟更加將大房嘅一干人踢出董事局，凱聯嘅控制權就由大房轉到三房。

1984年，鍾奕莊喺星架坡過身，總共有3個老婆、16個仔同12個女，星架坡嘅鴻福實業就留畀二房嘅人。

響一連串打擊下，鍾明輝同鍾江海都避走香港，走咗去台灣，幾年之後至返嚟。兩兄弟自此亦沉寂咗唔少。到2000年，鍾江海過身，元配一房人同二房秦蘭鳳就開始為咗遺產打官司，最後仍然係由二房繼承遺產。

2010年代以嚟，家族因為第四代鍾培生嘅出位行為再次為人所知，鍾培生喺2013年成立電子競技公司，被視為香港頭一批推廣電競嘅人，同時佢都係一個YouTuber。佢喺網上成日講一啲出位嘢，重有好多花邊新聞。

2023年，鍾明輝以103歲高齡過身。

另外，鍾家一直都有捐助家鄉，多年嚟都為鄉下起醫院、學校、公路等等設施。

## 家族樹

* 鍾奕莊=Lim, Kiam、林義、林配
** 1鍾江海（Kiam，1916-2000）=林美、秦蘭鳳
*** 鍾進財
**** 鍾培杰
**** 鍾培源
*** 鍾寶珊=梁錦濠（離咗婚）
*** 鍾棋偉=龔素霞
*** 鍾仁偉=胡雪儀
**** 鍾培生=莊雅婷
*** 鍾英偉=何國馨
** 2鍾明輝（Kiam，1920-2023）=葉榮華
*** 鍾賢書
*** 鍾慧書
*** 鍾建書
** 3鍾金科
** 4鍾正文（Kiam）=白彩華
** 5鍾金星=葉寶燈
** 6鍾金獅
** 7Cheong Kim Kow
** 8Cheong Kim Seah （1939-2022）
** 9鍾金榜（義，1942-）=朱薇瑾
** 10鍾輝煌（配，1947-2022）=湯明露
** 11鍾瓊林（配，1949-）=林育遜
** 12鍾斌銓（義，1949-）=徐綺玲
** 13鍾斌盛（義，1950-）=林碧珠
** 14鍾烱輝（配，1953-）=巫惠惠
** 15鍾燊南（配，1959-）
** 16鍾燊榮（義，1960-）=劉麗娟
** 鍾秀卿=林斌
** 鍾麗卿=白勝利
** 鍾錦卿（義）=陳篤漢
** 鍾瑞卿（1952-）=陳子興
** 鍾敏卿（配，1954）
** 鍾惠卿（義，1952）
** 鍾珮卿（義，1954）
** 鍾瑜卿
** 另外重有4個女
第三次納戈爾諾-卡拉巴赫戰爭

**第三次納戈爾諾-卡拉巴赫戰爭**，又叫做**阿塞拜疆入侵阿爾察赫** () 係阿爾察赫同阿塞拜疆喺2023年9月19-20號之間發生嘅交戰，總共只係維持咗2日。當時，阿塞拜疆違反咗第二次納卡戰爭之後創立嘅停火協議，對分離政權阿爾察赫發起大規模嘅軍事進攻。呢次攻勢發生喺受爭議嘅納卡地區，雖然係公認嘅阿塞拜疆國土，不過居民都主要係亞美尼亞人。

戰前，阿塞拜疆對阿爾察赫發動嘅封鎖已經維持咗9個月，令當地嘅危機升級，同時出現糧食同藥物嚴重短缺。

喺9月20號，亦即係軍事行動嘅第二日，俄羅斯喺納卡嘅維和部隊進行咗調解，雙方達成咗停火協議，而呢個對唔少人嚟説等同阿爾察赫投降。之後嗰日，雙方嘅代表喺埃里溫舉行咗一次會議，亦同時計劃咗未來嘅會議。不過，跟據阿爾察赫當地嘅居民報告，阿塞拜疆即使參加咗會議，仍然無視停火協議，繼續進攻。

到9月28號，阿爾察赫總統薩姆維爾·沙赫拉馬尼揚簽咗命令，宣佈喺2024年1月1號，解散國内嘅所有機關，阿爾察赫自此正式滅亡。

喺戰爭開始咗之後冇耐，當地嘅亞美尼亞人已經知道阿爾察赫勝算唔高，加上嚟自阿塞拜疆嘅種族滅絕威脅，紛紛都逃離去亞美尼亞，造成咗2023年納卡難民潮。人權組織同種族滅絕預防專家發出咗多次警報，指出當地嘅亞美尼亞人面臨住種族清洗同種族滅絕嘅風險，或者甚至已經承受緊呢啲侵害。國際刑事法院第一任檢察官  警告話，亞美尼亞大屠殺有機會再一次歷史重演，佢同時批評國際社會對阿塞拜疆嘅行動坐視不理，其實係鼓勵緊佢哋嘅做法，令佢哋覺得自己嘅行爲唔會帶嚟嚴重嘅後果同代價。

## 睇埋
* 納戈爾諾-卡拉巴赫衝突
* 第二次納戈爾諾-卡拉巴赫戰爭
* 2023年納卡難民潮

## 註

## 攷

類:21世紀嘅仗‎
類:納戈爾諾-卡拉巴赫衝突
類:亞美尼亞
類:阿塞拜疆
類:2023年
Come What May

《**Come What May**》係香港歌手盧凱彤嘅第8張音樂專輯，喺2019年8月23號推出。呢張專輯亦都係佢離世之後推出嘅作品，收錄咗佢生前嘅最後一首派台歌曲《荒原》，同埋其他未曝光嘅新作，總共有6首歌曲。
類:香港專輯
江國賓

**江國賓**（Franco Chiang，），係一位台灣男藝人，臺灣屏東出世，多次主演八點檔電視劇同香港電影。依家佢係三立台灣台嘅主要演員，過去佢亦曾經用過藝名「江國斌」同埋「江國濱」。佢同閩南語歌手黃妃曾經合唱過一首台語歌曲，叫《你的名我的命》。喺佢事業初期，以飾演反派角色為人熟知。
北臺灣

**北臺灣**係臺灣北部地區嘅簡稱，首都臺北市。包括基隆市、新北市（原臺北縣）、桃園市、新竹縣、新竹市，某啲情況下仲包括宜蘭縣或者係苗栗縣。

## 睇埋
*中臺灣
*南臺灣
*東臺灣
中臺灣

**中臺灣**係臺灣中部地區嘅簡稱，亦都係臺灣西部平原嘅開端，以農業為主。

## 睇埋
*北臺灣
*南臺灣
*東臺灣
南臺灣

**南臺灣**係臺灣南部地區嘅簡稱，區域核心係臺南同高雄市，包括嘉義部份地區。

## 睇埋
*北臺灣
*中臺灣
*東臺灣
歲銀

**歲銀**，又叫**歲幣**，喺中國有兩個意思。第一就係地方政府每年向朝廷繳納嘅稅，第二就係朝廷每年向外族政權、鄰國繳納嘅財物。

## 以歲幣換和平
朝廷對外俾歲幣，其實係中國好多朝代既傳統維穩手段。

### 宋朝
最出名既就係宋朝，宋朝嘅國策就係「以歲幣換和平」，最早係俾遼國，後嚟就係西夏同埋金國。通常係宋朝同鄰國打仗，輸咗或者打到膠著狀態，朝廷用送「歲幣」既方法嚟換取鄰國稱臣，其實係俾錢買面子。

### 漢朝
不過宋朝唔係中國史上第一個向北方鄰國交歲幣既朝代。朝廷交歲幣，最早發生喺漢朝。漢高祖劉邦帶30萬大軍北伐匈奴，不過居然俾匈奴圍困，劉邦要同匈奴妥協，每年將大量絲綢、棉花、酒同埋糧食俾匈奴。漢朝向匈奴交歲幣既傳統，一直到第七位皇帝，漢武帝劉徹先至停。不過只係停咗冇幾耐，喺光武帝劉秀年間，又向烏桓、鮮卑呢兩個東北政權交歲幣。

### 明朝
宋朝唔係最後一個向北方鄰國交歲幣嘅朝代。喺明朝，蒙古問題又再困擾朝廷，歲幣又再重新俾朝廷用嚟買和平，叫做「俺答封貢」。「俺答封貢」表面上係明朝冊封咗蒙古首領「俺答汗」，仲每年俾大量「歲賞」佢，實際上就係明朝每年向蒙古繳交歲幣。叫歲幣做「歲賞」，只係為咗面子，掩蓋真相，將個名改咗。去到崇禎年間，一年「歲賞」多達360萬兩銀。
加拿大國籍法

**加拿大國籍法**訂明一個人成為加拿大國民嘅條件，目前嘅國籍法係建基於《1976年公民身份法》，喺1977年2月15日生效，適用於加拿大所有省份同地區。

除咗少數例外情況，幾乎所有喺加拿大出生嘅人都喺出生時自動成為公民。 外國公民喺加拿大居住至少三年之後，持有永久居留權並精通英語或法語之後，可以入籍。

加拿大由幾個前英國殖民地組成，早前嘅居民係英籍人士。 1867年起，加拿大逐漸從英國獲得自治權。1947年，加拿大正式制訂獨立於英國嘅公民身份，並喺1977年取消英籍人士嘅特殊入籍政策。 不過今日嘅加拿大公民仍然可以透過英聯邦公民嘅身份喺英國選舉中投票並擔任公職。

## 歷史

### 1947年前
1947年前，加拿大並無獨立嘅國籍法。即使加拿大喺1867年成為自治領，大英帝國內嘅國籍問題仍然係由英國管理。1911年大英帝國會議成為轉捩點，會議嘅共識——帝國國籍係適用於帝國內嘅統一國籍，而每個自治領有權制訂當地國籍。《1914年英國國籍及外國人地位法令》令帝國歸化適用於自治領以外嘅殖民地，而自治領可以自行決定係咪採用呢項歸化措施。隨後加拿大通過《1914年歸化法令》，容許喺加拿大住滿五年嘅外國人歸化成英籍人士。

「加拿大公民」一詞最早出現喺《1910年移民法令》，加拿大公民嘅定義係喺加拿大出生、定居或歸化嘅英籍人士。《1910年加拿大國民法令》創立「加拿大國民」，將有關嘅國籍身份擴展至加拿大公民嘅妻子以及男性公民喺海外出生嘅子女。不過上述身份只係作為英籍人士嘅子類別。

### 1947年起
除住加拿大參與第二次世界大戰，加拿大人對主權國地位嘅渴求與日俱增，同時間社會各個民族嘅衝突變得緊張。於是政府推出《1947年加拿大公民身份法令》，創建獨立於英籍人士嘅加拿大公民身份，提供獨立主權國嘅象徵，並希望透過加拿大人嘅共同身份緩和民族衝突。

隨住加英關係改變，加拿大喺70年代開始逐步廢除英籍人士嘅特權，如投票權。《1976公民身份法令》將英籍人士嘅身份排除喺加拿大法律之外，唔再賦予英籍人士入籍加拿大嘅特權。 同時間，英國亦審視其國籍法，《1981年英國國籍法令》將英籍人士嘅定義收窄，唔再視為等同於英聯邦公民。其後，加拿大公民可以憑籍英聯邦公民嘅身份喺英國投票同擔任公職。

## 取得
《1976公民身份法令》下，加拿大公民可以透過以下途徑取得：

* 喺加拿大出生（除非父母雙方都不是公民或永久居民，並且父母任何一方是外國政府的代表、其僱員或任何被授予外交特權或豁免權的人）
* 喺海外出生且父或母為加拿大籍
* 喺加拿大居住滿三年
* 1947年以前因婚姻而喪失英籍人士身份嘅婦女
* 喺1977年2月15日之前根據該法令推遲外國出生登記（該規定於2004年8月14日廢除）。

法令第8條規定，喺加拿大境外出生嘅人士，而父母都係透過境外出生而成為加拿大公民，除非同加拿大有特定聯繫並申請保留加拿大公民身份，否則會喺28嵗時其公民身份。 歸化人士喺境外出生的子女唔受第8條規定嘅約束；1977年2月15日之前出生嘅任何人都唔受約束。

### 日裔人士
根據1988年嘅賠償協議，任何喺1941年至1949年期間被驅逐出境或被註銷國籍嘅日裔人士及其後代都有資格取得公民身份。

### 王室成員
雖然加拿大君主長居英國，但仍被視為加拿大人而非外國人，唯現行法律並無有關君主同其他王室成員取得加拿大籍嘅條文。

## 參考
東臺灣

**東臺灣**係臺灣東部地區嘅簡稱，即係中央山脈東面嘅花蓮縣同臺東縣，東面朝太平洋，亦都係全臺灣海岸線最長嘅地區。

## 睇埋
*北臺灣
*中臺灣
*南臺灣
1994年冬季奧林匹克運動會美屬薩摩亞代表團

1994年2月12號至27號，挪威利勒哈默爾舉辦冬季奧林匹克運動會，美屬薩摩亞有派團參加。呢次係美屬薩摩亞第一次參加東奧，而佢下次再參加已經係2022年北京東奧。今次美屬薩摩亞派咗兩位運動員參賽，係Faauuga Muagututia 同 Brad Kiltz，參加男子二人雪車項目，以第39名完成。

## 背景
喺1987年1月1號，美屬薩摩亞國家奧林匹克委員會獲國際奧林匹克委員會承認，並係第二年1988年首爾奧運首次亮相。佢哋之後每屆夏季奧運都有派團參賽，但係冬季奧運今次就係第一次。 

喺今次1994年冬奧，美屬薩摩亞派出一隊二人男子雪車參賽，兩人分別係Faauuga Muagututia 同 Brad Kiltz，其中Faauuga Muagututia 係開幕典禮嘅持旗手。

## 參賽者
以下係參賽人數統計：

## 雪車
比賽嘅時候，Brad Kiltz 36歲，佢係印第安納州埃文斯維爾嘅原居民，因為美屬薩摩亞計國籍嘅話都係計美國，所以Kiltz都可以代表美屬薩摩亞參賽，比賽嗰時佢係一個木工。 Faauuga Muagututia 當時35歲，係美屬薩摩亞嘅原居民，係個海豹特擊隊成員。二人雪車項目入面淨係要求掌舵嗰個係美屬薩摩亞人。

男子二人雪車項目橫跨1994年2月19、20兩日舉行，一共要滑4次，總成績以4次成績加埋嚟計。2月19號嘅第1、2次滑行，佢哋嘅成績分別係55.57秒同55.25秒，以呢日嘅成績計算，佢哋喺43隊入面挑第42。第二日，佢哋嘅成績係55.06同55.16秒，第二日嘅好成績令佢哋嘅總時間變成3分41.04秒，喺42隊滑哂4次嘅隊伍之中排第39。

## 睇埋

* 奧林匹克運動會美屬薩摩亞代表團

## 參考資料

類:美屬薩摩亞
類:冬季奧林匹克運動會代表團
類:1994年冬季奧林匹克運動會
特別行政區

**特別行政區**（）係指為咗特別嘅目的或者係區別於其他地方行政單位而去設立嘅地方行政機構。

## 中國嘅特別行政區

*香港特別行政區
*澳門特別行政區

## 北韓嘅特別行政區
北韓嚮2002年設立咗新義州特別行政區。

## 東帝汶嘅特別行政區
東帝汶嚮2014年設立咗歐庫西特別行政區。
速記機

**速記機**（）係指設計嚟專門幫手做速記嘅輸入架生。速記機好多時係好似特製嘅電腦鍵盤（**速記鍵盤**），用嘅輸入法同一般鍵盤嘅好唔同。呢種架生喺某啲媒體製作上好有用。

## 速記鍵盤

想像而家要打字速記。原則上，速記員可以搵普通嘅電腦鍵盤逐隻逐隻字符噉打，不過响實際應用上，速記員通常都會用速記機幫手。好似係速記專用鍵盤噉，附圖 1 入面嘅特製鍵盤同一般鍵盤非常唔同，明顯分開左右兩。

要理解呢啲鍵盤點樣用，首先想像下圖：

個鍵盤嘅設計如下：
*速記員左手擺鍵盤左半邊（STPHKWR 嗰忽），右手擺鍵盤右半邊（FPLTDRBGSZ 嗰忽）；
*左半邊用嚟打音節嘅開頭輔音，而右半邊就用嚟打音節嘅結尾輔音——唔似得一般嘅鍵盤噉靠撳掣嘅先後次序得知啲輔音邊個係頭邊個係尾；
*下邊嗰四粒掣（AOEU）用嚟打音節中間嘅元音；
*某啲輔音同元音，可以設做某啲音嘅結合，例如將個鍵盤設做「同時打 PW 等於打咗 B 呢個開頭輔音字符」呀噉；
例如速記員而家想打英文 （近似，**[[蝙蝠]]**噉解）呢隻字詞，就要撳 PW-A-T 呢幾粒掣（撳一吓掣）——噉做已經快過 B-A-T 逐個逐個撳（要撳三吓）。而如果速記員要打多音節嘅字詞，鍵盤就可以設計做「如果連續撳，就會將啲音節拼埋做一隻字」噉。

## 主要用途
速記機可以用於某啲媒體方面嘅工作。

例如而家要搞現場直播嘅新聞報道或者清談節目，製作組想加字幕落去個節目嗰度。但係本質上，製作組無法控制啲人喺呢類節目上講乜。喺呢種情況下，佢哋就要整即場字幕——想像個節目一路拍，片中人一路講嘢，字幕製作人就一路即場係噉用速記鍵盤打，可能講嘢嘅聲出現咗一兩秒，字幕就已經打咗出嚟。

## 可以睇吓

*打字遊戲

## 出面網頁
* 打字快過你講嘢！速記神技點樣學？，用粵語講解速記式打字，仲有粵文字幕。
* 無定向學堂﹕速記𠵱家仲邊有人學㗎？，明報。
## 引用來源
潛水器

**潛水器**（；）係水下面嘅交通工具，可以用嚟潛入深海。

喺概念上，潛水艇同潛水器都係可以載住人潛落水嘅交通工具，分別在於潛水器需要有一架船喺水面支援同監察佢運作，而潛水艇就做到完全獨自噉運作。

## 睇埋
*潛水艇
*內爆同泰坦號潛水器失事
海洋之門

**海洋之門**（）係美國一間公司，曾經試過開發潛水器畀人用嚟做海底旅行。

## 睇埋
*泰坦號潛水器失事
鐵達尼號殘骸

**鐵達尼號殘骸**係指鐵達尼號沉咗落海底嘅殘骸，估計位於大約 3.8 公里咁深嘅深海。
T&E虛擬哥爾夫

《**T&E虛擬哥爾夫**》係1995年由T&E軟體喺Virtual Boy平臺上發行嘅電子遊戲（北美地區由任天堂發行）。採用標準嘅高爾夫球規則，球場位於虛構嘅帕皮利恩高爾夫鄉村俱樂部，設有18洞以及水池、沙坑、樹木、長草等障礙。同其他Virtual Boy作品一樣，遊戲用咗3D處理器，顯示紅黑3D效果畫面。佢嘅操控同實體模型廣受讚揚，但係影像處理就褒貶不一。《任天堂力量》將評為《T&E虛擬高爾夫》Virtual Boy年度最佳遊戲第三名。

## 遊戲玩法

《T&E虛擬高爾夫》嘅遊戲玩法遵循了傳統嘅高爾夫規則，即係玩家使用球桿，以盡可能少嘅擊球次數將球打入位於果嶺嘅球洞，同時避免落到沙坑、水池、樹木、長草等障礙物；遊戲地點係虛構嘅18洞帕皮利恩高爾夫鄉村俱樂部。遊戲有兩種模式：「錦標賽模式」，即係同47個電腦控制嘅虛擬玩家對決；「比桿賽模式」，即玩家以刷新個人分數為目標。螢幕左右上角分別顯示風速/風向以及球場俯瞰佈局圖。喺轉身之前，玩家可以設定各種揮桿屬性，例如速度、方向、站姿、球桿類型、揮桿力度同擊球點等等，玩家仲可以喺球場嘅附近放置一個網格以幫助他們確定射擊目標同距離。玩家可以選擇五種唔同嘅視角，更改按鍵設置，或檢查上一桿球嘅亮點同失誤。

## 開發

《T&E虛擬高爾夫》由T&E Soft為Virtual Boy開發，前身係《VR高爾夫》（*VR Golf*）。同所有其他Virtual Boy嘅遊戲相同，《T&E虛擬高爾夫》採用紅黑畫面，並用視差來模擬3D效果。遊戲日本版由T&E Soft喺1995年8月11日發行，北美版由任天堂喺1995年11月發行。

## 迴響

《T&E虛擬高爾夫》嘅評價褒貶不一。《官方任天堂雜誌》、《Edge》、《AllGame》同《任天堂力量》評測時，都提到T&E Soft開發高爾夫類遊戲嘅經驗，後者更稱《T&E虛擬高爾夫》係Virtual Boy年度最佳遊戲第三名。《任天堂力量》又話《T&E虛擬高爾夫》係當時Virtual Boy上最真實嘅運動遊戲。《Next Generation》嘅評論表示，喺更適合模擬高爾夫球嘅系統上進行遊戲嘅時候，《T&E虛擬高爾夫》嘅體驗感出奇咁好。然而，《Total!》雜誌就認為遊戲非常簡單，缺乏內容同特色。

《GamePro》同電子遊樂場認為《T&E虛擬高爾夫》好有趣，但對圖形處理感到失望；其中，《GamePro》亦都批評遊戲嘅音訊品質。《Total!》認為一啲3D效果可謂遊戲機中最咋。《Next Generation》認為，遊戲機性能有限，加上未充分利用3D功能，令遊戲受到掣肘，難以辨認遠距離物體；《AllGame》認為遊戲嘅音頻同層次感較差，但對佢使用陰影表示稱讚。《任天堂雜誌》嘅評論則更積極，讚佢用咗透視。

## 睇埋
* Virtual Boy遊戲一覽

## 參考文獻
空格掣

**空格掣**（；），又叫**空格鍵**（），係指電腦鍵盤上用嚟入空格嗰一粒掣。

## 睇埋
*輸入架生
*打字
熱浪 (搞清楚)

**[[熱浪]]**通常指持續氣温天氣，亦可以係：
*熱浪島，馬來西亞一個島
*熱浪薯片，香港薯片牌子
*熱浪 (專輯)，臺灣歌手溫嵐嘅專輯
散曲

**散曲**係元朝所流行、配上歌詞嘅樂曲，又同雜劇合稱元曲。

## 代表作家
散曲主要作家有關漢卿、馬致遠、白樸、鄭光祖等。

## 參考書目
*王力：《曲律學》（北京：中國人民大學出版社，2004）。
*雲峰：《民族文化交融與元散曲研究》（桂林：廣西師範大學出版社，2011）。
*Wayne Schlepp, *San-ch'ü: its technique and imagery* (Madison: University of Wisconsin Press, 1970).
雜劇

**雜劇**係中國戲劇嘅一種型式，出自大唐，佢同散曲響元朝開始流行，合稱元曲。

## 研究書目
*王國維：《宋元戲曲史》（北京：東方出版社，1996）。
*吉川幸次郎著，鄭淸茂譯：《元雜劇研究》（臺北：藝文印書館，1960）。
*J.I. Crump（柯潤璞）著，魏淑珠譯：《元雜劇的戲場藝術》（臺北：巨流圖書公司，2001）。
*Wilt L. Idema著，張惠英譯：《朱有燉的雜劇》（北京：北京大學出版社，2009）。
張養浩

**張養浩**（），字**希孟**，號**雲莊**，山東濟南人。係元朝嘅大臣、散曲家，佢同張可久畀稱做「二張」。曾做縣尹、監察御史、禮部尚書同中書省參議，死後謚號喺**文忠**。佢最出名嘅散曲係《山坡羊·潼關懷古》。

## 參考
*《元史/卷175》
*《新元史/卷202》
李進 (經理人)

**李進**（；）係香港演藝界幕後人員，佢喺1978年高中畢業後替獨立公司推廣搖滾樂，同時兼任唱片騎師，1980年入職商業電台節目監製同唱片騎師，到咗1983年加入華星唱片經理人部門。

1991年，李進自組經理人公司，曾經擔任藝人黎明嘅經理人，1995年過檔華納唱片任職董事總經理，1999年獲楊受成邀請出任英皇娛樂執行董事兼行政總裁。2001年到2008年喺大國文化集團擔任行政總裁，之後淡出娛樂圈，而且喺元朗圍村祖屋從事園藝同耕種。2001年，李進同香港跨媒體創作人李敏結婚，大女李賞喺2018年加入娛樂圈做演員。

## 經理人工作
李進入行初期曾經做過唱片騎師同音樂推廣工作，之後喺劉培基嘅鼓勵之下轉職經理人。1983年，李進加入華星唱片經理人部門，負責管理公司旗下嘅歌手，幫佢哋搵演出機會，佢曾經擔任歌手梅艷芳嘅經理人，同時負責呂方、杜德偉、蘇永康同許志安等歌手嘅工作，志願成為獨立經理人。李進擔任職華星唱片期間見到當時嘅新人黎明唔受公司重視，不過佢認為黎明係一個好有發展潛力嘅藝人，因為當時李進並非獨立經理人，未能決定藝人所有工作，所以計劃開設自己嘅經理人公司，之後同朋友一齊成立百仕活娛樂事業有限公司。

另一方面，歌唱老師戴思聰同蔡國權推薦黎明簽約寶麗金唱片，又同百仕活娛樂事業有限公司洽談經理人合約，仲要求李進同蔡國權合作協助解除黎明同華星唱片嘅經理人合約，經過討論，李進決定代表華星唱片同黎明解約，之後喺1991年成為黎明嘅經理人，負責黎明嘅一切演藝事務。1995年，李進退股負責幫黎明安排工作嘅百事活娛樂事業有限公司，同年4月3號過檔華納唱片擔任董事總經理，之後亦都做過鄭秀文嘅經理人。

## 參考
樂高星球大戰：完美嘅傳奇

**樂高星球大戰：完美嘅傳奇**（英文：Lego Star Wars: The Complete Saga），係由樂高媒體開發嘅動作遊戲，2007年推出。

## 參考


## 連出去
*樂高維基樂高星球大戰：完美嘅傳奇
*樂高星球大戰：完美嘅傳奇影片
*樂高星球大戰：完美嘅傳奇線上遊戲
生餌

**生餌**（），又或者叫**活餌**，係指用生勾勾嘅動物做餌餵寵物。例如想像而家有一位寵物飼主，佢買幾隻生勾勾嘅倉鼠返嚟，將啲倉鼠同（例如）佢隻寵物蜥蜴擺喺一個浴缸裡邊（班倉鼠走唔甩），然後佢再畀隻蜥蜴捉啲倉鼠嚟監生食落肚。喺實際應用上，呢種做法通常係攞某啲昆蟲或者嚙齒目做飼料，而餵嘅對象通常係爬蟲類或者兩棲類，好似係蜥蜴、蛇或者龜呀噉。

生餌嘅做法幾有爭議性，有專家指出，餵生餌可以畀一隻寵物發揮捕食者嘅本能，能夠為佢帶嚟刺激，但亦有好多人覺得噉做殘忍得滯。

## 常用生餌
以下呢啲小動物都係成日畀人攞嚟做生餌嘅：
*昆蟲
**蟋蟀
**蝗蟲
**黃粉蟲
*嚙齒目
**大鼠
**老鼠
**倉鼠
*細隻嘅鳥類
**雞仔
**鴨仔
## 常見寵物
以下呢啲動物都係成日畀人用生餌嚟餵嘅：
*爬蟲類
**蜥蜴
**蛇
**龜
*兩棲類
**青蛙

## 理由
至於啲人點解會揀用生餌餵自己嘅寵物，一個常見理由係因為噉樣「自然」啲：有啲專家同爬蟲類愛好者主張，食肉動物喺佢哋嘅自然環境當中都係會捉生嘅獵物嚟食嘅，所以用生餌嚟餵呢啲寵物能夠畀佢哋展現自己喺自然環境下嘅行為、得到某啲人工飼料提供唔到嘅營養、仲可以透過追捕獵物嚟得到一定嘅認知刺激。有唔少爬蟲類愛好者亦都表示，話佢哋覺得用咗生餌之後佢哋嘅寵物活躍咗。

## 爭議
生餌呢種做法幾有爭議性：首先有動物權益人士指出，畀人攞嚟餵生餌嘅動物，往往會喺餵飼過程當中承受極大嘅恐懼同痛苦，所以呢種做法非常唔人道；而且亦有爬蟲類愛好者指出，喺餵生餌嘅過程入邊獵物梗會或多或少反抗，而佢哋反抗嗰時有可能會整傷隻寵物。因為呢種做法咁多爭議，有好多國家地區都會立法限制生餌嘅使用。

## 睇埋
*捕食
*飼料
*環境豐富化

## 註釋

## 引咗

## 拎
* 雷公蛇能夠以幾快嘅速度食八隻倉鼠呢？，呢條片用咗倉鼠做生餌餵蜥蜴，初頭啲倉鼠嘗試逃走，但係最後都難逃畀蜥蜴食落肚嘅下場。呢啲噉嘅影片 YouTube 上邊大把。
陳偉雄

**陳偉雄**（，綽號**阿肥**），係香港Hip Hop組合廿四味其中一位成員。佢亦有參與一啲影視演出。
## 演出

### 電影
*2011年：《喜愛夜蒲》 飾 阿肥
*2016年：《兇手還未睡》
*2019年：《追龍II：賊王》 飾 神燈
### 電視劇（ViuTV）
*2023年：《法與情》 飾 張振揚
### 電視節目（無綫電視）
*2025年：《紋人多故事》主持
黎淑賢

**黎淑賢**（，），係香港女演員，1995年亞洲小姐亞軍，做過亞洲電視女藝員。佢曾經同武打演員盧惠光結婚，離婚後同美容醫生許智政再婚。

## 演出

### 電視劇（ViuTV）
*2023年：《法與情》 飾 梁麗娟
桂河橋

《**桂河橋**》（）係套1957年美國電影，由威廉荷頓、阿歷堅尼斯、積鶴健士主演，大衛連執導。套戲攞到奧斯卡金像獎最佳電影。
安妮荷爾

《**安妮荷爾**》（）係套1977年美國電影，由活地亞倫、戴安姬頓、基斯杜化華堅、薛歌妮韋花、謝夫高布林主演，活地亞倫執導。套戲攞到奧斯卡金像獎最佳電影。
克藍瑪對克藍瑪

《**克藍瑪對克藍瑪**》（）係套1979年美國電影，由德斯汀荷夫曼、梅麗史翠普、侯活杜夫、珍亞歷山大主演，羅拔賓頓執導。套戲攞到奧斯卡金像獎最佳電影。
西線無戰事

《**西線無戰事**》（）係套1930年美國電影，由廖雅利士、高佬森主演，路易邁士東執導。套戲攞到奧斯卡金像獎最佳電影。
獵鹿者

《**獵鹿者**》（）係套1978年美國電影，由羅拔狄尼路、尊沙維治、梅麗史翠普、基斯杜化華堅主演，米高斯曼諾執導。套戲攞到奧斯卡金像獎最佳電影。
花都艷舞

《**花都艷舞**》（）係套1951年美國電影，由真基利、李絲梨嘉儂主演，雲仙明里尼執導。套戲攞到奧斯卡金像獎最佳電影。
非洲之旅

《**非洲之旅**》（）係套1985年美國電影，由羅拔烈福、梅麗史翠普、米高哥夫主演，薛尼波勒執導。套戲攞到奧斯卡金像獎最佳電影。
一年一度燕歸來

《**一年一度燕歸來**》可以係：
* 劇作家唐滌生寫嘅粵劇劇目。
* 一年一度燕歸來 (1953年)，由唐滌生原著，周詩祿導演，新馬師曾、芳艷芬主演，分上、下兩集。
* 一年一度燕歸來 (1958年)，由唐滌生原著，珠璣導演，任劍輝、芳艷芬主演，分上、下兩集。
烈火戰車 (英國電影)

《**烈火戰車**》（）係套1981年英國電影，由尊基路格、林賽安德信主演，侯赫遜執導。套戲攞到奧斯卡金像獎最佳電影。
一夜風流

《**一夜風流**》（）係套1934年美國電影，由奇勒基寶、歌羅德高露拔主演，法蘭基勃拉執導。套戲攞到奧斯卡金像獎最佳電影。
桃色公寓

《**桃色公寓**》（）係套1960年美國電影，由積林蒙、莎莉麥蓮、佛勒麥茂利主演，比利懷特執導。套戲攞到奧斯卡金像獎最佳電影。
叛艦喋血記 (1935年電影)

《**叛艦喋血記**》（）係套1935年美國電影，由查理士羅頓、奇勒基寶、唐奴基氏、范曹通、尊荷路主演，法蘭萊執導。套戲攞到奧斯卡金像獎最佳電影。
黃金時代 (美國電影)

《**黃金時代**》（）係套1946年美國電影，由梅娜萊、佛德烈馬殊、丹拿安杜遼、娣莉莎胡烈、維珍妮亞美玉、嘉妃奧丹妮、史提夫角倫主演，威廉韋勒執導。套戲攞到奧斯卡金像獎最佳電影。
父慈子孝

《**父慈子孝**》（）係套1941年美國電影，由和路達披真、慕蓮奧哈拉、安娜李、唐奴基氏、巴利佛滋查魯、洛地麥杜維主演，尊福執導。套戲攞到奧斯卡金像獎最佳電影。
百老滙之歌

《**百老滙之歌**》（）係套1929年美國電影，由查理京、安妮達佩芝、卑詩羅富主演，夏利博蒙特執導。套戲攞到奧斯卡金像獎最佳電影。
周志輝

**周志輝**係香港男演員，香港浸會學院文學院畢業，1979年加入香港話劇團做兼職演員，1981年轉做全職舞台劇演員。佢自1991年開始亦做埋配音員。佢亦有參與一啲影視演出。
## 演出

### 電視劇（ViuTV）
*2019年：《理想國 — 裂縫》 飾 梁伯（大廈保安）
*2023年：《法與情》 飾 Robert
戰雲鵑血

《**戰雲鵑血**》（）係套1942年美國電影，由姬莉亞嘉遜、和路達披真、娣莉莎胡烈主演，威廉韋勒執導。套戲攞到奧斯卡金像獎最佳電影。
普通人

《**普通人**》（）係套1980年美國電影，由唐奴修打蘭、伊莉莎伯麥歌雲、添摩菲赫頓主演，羅拔烈福執導。套戲攞到奧斯卡金像獎最佳電影。
八十日環遊世界 (1956年電影)

《**八十日環遊世界**》（）係套1956年美國電影，由大衛尼雲、康丁法拉、羅拔紐頓、莎莉麥蓮主演，米高安德遜執導。套戲攞到奧斯卡金像獎最佳電影。
左拉光榮傳

《**左拉光榮傳**》（）係套1937年美國電影，由保羅茂尼、姬露桑德嘉、唐奴基氏主演，威廉德圖執導。套戲攞到奧斯卡金像獎最佳電影。
戲王之王 (美國電影)

《**戲王之王**》（）係套1952年美國電影，由干尼威特、查爾登希士頓、多魯菲林摩、葛麗亞嘉綸涵、占士史超域、比提哈頓、冰歌羅士比、蒙娜芙莉曼主演，施素德美執導。套戲攞到奧斯卡金像獎最佳電影。
百戰忠魂

《**百戰忠魂**》（）係套1933年美國電影，由奇理夫布祿、瑪嘉麗蓮絲主演，法蘭萊執導。套戲攞到奧斯卡金像獎最佳電影。
與我同行

《**與我同行**》（）係套1944年美國電影，由冰歌羅士比、巴利佛滋查魯、真洛克主演，李奧麥加利執導。套戲攞到奧斯卡金像獎最佳電影。
當代奸雄

《**當代奸雄**》（）係套1949年美國電影，由白勅杜歷哥羅福、尊矣倫、鍾妮杜露、梅茜麥金碧琦、尊德勒主演，羅拔羅辛執導。套戲攞到奧斯卡金像獎最佳電影。
浮生若夢

《**浮生若夢**》（）係套1938年美國電影，由占士史超域、珍雅打、李安奴巴里摩、顏美麗主演，法蘭基勃拉執導。套戲攞到奧斯卡金像獎最佳電影。
風流劍客走天涯

《**風流劍客走天涯**》（）係套1963年美國電影，由阿爾拔芬尼、蘇珊娜玉、鐘格蓮活、大衛湯連臣主演，東尼李察遜執導。套戲攞到奧斯卡金像獎最佳電影。
君子協定 (電影)

《**君子協定**》（）係套1947年美國電影，由格力哥利柏、尊加菲路、絲莉絲荷瑪、多魯菲麥佳、珍韋溢、甸史托維路主演，伊力卡山執導。套戲攞到奧斯卡金像獎最佳電影。
新苦海孤雛

《**新苦海孤雛**》（）係套1968年英國電影，由奧利華烈、麥里斯德、積懷德主演，卡勞烈執導。套戲攞到奧斯卡金像獎最佳電影。
金粉世界

《**金粉世界**》（）係套1958年美國電影，由李絲梨嘉儂、梅禮士司花利亞、路易佐丹、伊娃嘉寶主演，雲仙明里尼執導。套戲攞到奧斯卡金像獎最佳電影。
情海波瀾

《**情海波瀾**》（）係套1927年美國電影，由佐治奧勃蘭、珍納姬娜、花留麥當奴主演，茂瑙執導。套戲攞到第1屆奧斯卡金像獎最佳藝術電影（呢個獎第2屆起取消）。
晨早直播室

《****》係套美國嘅劇集，喺2019年首播。呢套戲嘅主角係珍妮花雅麗絲頓同埋麗絲韋花絲潘。

## 卡士
珍妮花雅麗絲頓 麗絲韋花絲潘 史提夫加維

## 攷

## 拎
七個胭脂虎

（，又叫做）係1965年嘅一齣黑白粵語喜劇，由吳丹執導，夏萍、張英才領銜主演。

## 劇情
阿萍同阿英兩姊妹相依為命，同另外五個同屋女仔結義金蘭，自力更生，俾隔籬六個王老五叫佢哋做「七個胭脂虎」。有錢仔張仲豪為咗逃避父母安排嘅婚事，搬到去王老五之家。有一日，阿萍俾流氓蝦，得仲豪相助，兩個人互有好感。阿嫦俾茶客逼良為娼，好彩有嗰幾個王老五將啲惡人打退。從此大家和洽相處，仲豪又說服父母俾佢自由婚姻，於是同阿萍有情人終成眷屬。

## 演員陣容

## 參考
*
*七個脂胭虎 (1965)（香港影庫 HKMDB）
吸血兒凶

《****》（）係套英國嘅恐怖片，喺2010年上畫。呢套戲嘅主角係高迪史麥菲同埋嘉兒莫蕊茲。

## 卡士
嘉兒莫蕊茲

## 攷

## 拎
高迪史麥菲

（，）係澳洲一個男演員同埋配音員，喺2005年出道。

## 攷

## 拎

類:澳洲演員
類:電影男演員
馴狼紀

《****》係套美國嘅電影，喺2018年上畫。呢套戲嘅主角係高迪史麥菲同埋Leonor Varela。

## 卡士
*高迪史麥菲
*Leonor Varela
## 攷

## 拎
名瞞戇族

《****》（）係套美國嘅笑片，喺2013年上畫。呢套戲嘅主角係積遜蘇迪堅斯同埋珍妮花雅麗絲頓。

## 卡士
珍妮花雅麗絲頓 嘉芙蓮漢恩

## 攷

## 拎
積遜蘇迪堅斯

（，）係美國一個男演員同編劇，喺1997年出道，作品有《乜都得教練》等等。

## 攷

## 拎
乜都得教練

《****》（）係套美國嘅劇集，喺2020年首播。呢套劇嘅主角係積遜蘇迪堅斯同埋漢娜韋汀咸。

## 卡士
*積遜蘇迪堅斯
*漢娜韋汀咸
## 攷

## 拎
一起黑爆的日子

《****》係套美國嘅電影，喺2014年上畫。呢套戲嘅主角係貝娜霍恩、狄雲戴同埋當奴哥洛化。

## 卡士
貝娜霍恩 狄雲戴 當奴哥洛化 珍妮花哥麗治 珍妮花嘉納 史提夫加維

## 攷

## 拎
戴仁明奈特

****（，1996年12月29號—）係一個嚟自美國嘅男演員同埋歌手，佢喺2005年出道，出名作品有《吸血兒凶》、《書中自有魔怪谷》、《一起黑爆的日子》同埋《罪迷宮》。

## 攷

## 拎
漢娜韋汀咸

（，）係英國一個女演員同歌手，喺2010年出道，作品有《乜都得教練》同《踎低噴飯之火腿騎士》等等。

## 攷

## 拎
茱諾坦普

（，）係英國一個女電影演員，喺1997年出道，作品有《極黑勢力》同《愛·誘·罪》等等。

## 拎
素兒德芝

****（，—）係一個嚟自美國嘅女演員、模特兒同埋製片人，佢喺2011年出道，出名作品有《魔法新世代》同埋《吸血學院》。

## 攷

## 拎
魔法新世代

《****》（）係套美國嘅奇幻片，喺2013年上畫。呢套戲嘅主角係愛頓艾維列治、維奧拉戴維斯、艾美洛森、愛瑪湯遜同埋謝洛美艾朗斯。

## 卡士
維奧拉戴維斯 艾美洛森 愛瑪湯遜 謝洛美艾朗斯

## 攷

## 拎
愛頓艾維列治

****（，1989年11月22號—）係一個嚟自美國嘅男演員，佢喺2005年出道，出名作品有《魔法新世代》同埋《奧本海默》。

## 攷

## 拎
凶汽球

《****》（）係套英國嘅劇情片，喺2004年上畫。呢套戲嘅主角係丹尼爾基克、域斯伊凡、標尼菲同埋森瑪花摩頓。

## 卡士
丹尼爾基克 標尼菲

## 攷

## 拎
森瑪花摩頓

（，）係英國一個女電視演員、電影演員、電影導演、編劇、電影製片同舞台劇演員，喺1991年出道，作品有《未來報告》同《傳奇女王伊利沙伯：黃金盛世》等等。

## 攷

## 拎
傳奇女王伊利沙伯：黃金盛世

《****》（）係套英國嘅傳記電影，喺2007年上畫。呢套戲嘅主角係姬蒂白蘭芝、謝菲路殊同埋佳夫奧雲。

## 卡士
姬蒂白蘭芝 謝菲路殊 佳夫奧雲 艾比康尼殊 艾迪烈柏尼

## 攷

## 拎
諗多咗先生

《****》（）係套美國嘅劇情片，喺2010年上畫。呢套戲嘅主角有賓史迪拿、姬蒂嘉域、貝兒娜森同埋戴夫法蘭高。

## 卡士
賓史迪拿 姬蒂嘉域 貝兒娜森 戴夫法蘭高

## 攷

## 拎
湯賀蘭打

****（，）係一個嚟自英國嘅男編劇,同埋演員，佢喺1981年出道，代表作品有《傲慢與偏見》、《加勒比海盜：決戰魔盜王》同埋《加勒比海盜：魔盜王終極之戰》。

## 攷

## 拎
讓我心呼吸

《****》係套英國嘅傳記電影，喺2017年上畫。呢套戲嘅主角係安祖加菲同埋嘉莉兒佛伊。

## 卡士
安祖加菲 嘉莉兒佛伊

## 攷

## 拎
域斯伊凡

（，）係英國一個男演員，喺1990年出道，作品有《摘星奇緣》同《凶汽球》等等。

## 攷

## 拎
德克士

**德克士**（）係中國大陸一個美式快餐集團，主要賣炸雞。佢喺1994年喺成都開張。

德克士喺2013年擴張到臺灣，2023年擴張到香港。
尼科爾·帕希尼揚

**尼科爾·帕希尼揚**（，；）係亞美尼亞一位政治人，由2018年5月8號開始做亞美尼亞嘅總理。佢喺從政之前做過記者同新聞編輯。因為亞美尼亞喺第二次納卡戰爭之中，為阿爾察赫失去咗一大片土地，所以畀內部反對派要求落台，最後喺2021年4月25號宣布辭去總理嘅職位。不過佢帶頭嘅「公民合約黨」仍然喺2021年嘅國會選舉當中贏到過半數，帕希尼揚做返得總理。

## 睇埋
* 納戈爾諾-卡拉巴赫衝突

## 參考資料

## 出面網頁

類:政治人物
類:記者
類:亞美尼亞人
Italian Tomato

**Italian Tomato**係日本一個餅舖同餐廳集團，主要賣蛋糕。雖然個名直譯係解「意大利番茄」，但同意大利無直接關係。佢喺1977年喺東京開張。佢1987年開始喺香港開分舖，亦係唯一喺日本以外嘅業務。
Outback Steakhouse

**Outback Steakhouse**係美國一個扒房連鎖集團，用澳洲嘅特色做主題。佢喺1988年喺美國佛羅里達州坦帕開張，1990年代開始將業務拓展到國外，包括加拿大、墨西哥、中南美洲、亞洲同澳紐。佢喺香港亦有開分舖。
葉子盛

**葉子盛**（，），香港農夫，老農田有機農場、香港永續栽培學苑嘅創辦人，致力推廣香港永續栽培同埋農業技術嘅發展。

## 生平

葉子盛嘅父母都係福建古田縣人，父親年少嘅時候喺馬來西亞森美蘭州成長，後來返到古田縣做老師並且結婚，1972年因為文化大革命逃離到香港，及後為咗生計輾轉去到打鼓嶺坪洋村種菜。葉子盛成長喺打鼓嶺，自細鍾意親近大自然，會喺農忙時節落田幫手，因而累積咗相當嘅農耕知識。佢屋企一個有五兄弟，葉子盛排第四。佢細佬係嘉道理農場暨植物園高級永續農業主任葉子林。

葉子盛喺香港城市大學資訊系統系畢業之後，做咗一年代課教師，跟住就轉咗去做導師，亦喺嗰時接觸到有機耕作呢個概念。1999年佢離開綠田園，喺南涌山上老龍田村原先嘅荒棄農田創辦「老農田有機農場」（），將五萬平方呎嘅地方分成一塊塊嘅田地，租俾城市人、假日農夫耕種，而葉子盛亦會教授耕作技術，形成一個嘅模式。一年幾之後農場就達到收支平衡。現時農場有超過250塊田地，超過九成租出。

葉子盛喺2002年完成咗永續栽培設計證書課程（，簡稱），並喺2009年成立香港永續栽培學苑（），喺香港推廣永續嘅栽培理念，以及分享種植技術。佢喺2005年試教PDC，係其中一位最先開辦永續栽培課程嘅香港人，之後由2010年開始正式每年教授PDC。2012年，佢完成咗永續栽培師資培訓課程（）。

葉子盛亦都有同其他機構合作，例如佢同炮台山嘅展覽中心油街實現合作，舉辦同中草藥、香草、等有關嘅藝術項目。佢亦都會為其他機構設計同埋擔任顧問，例如香港中文大學圖書館、香港康得思酒店、九龍佑寧堂，幫助機構推行永續栽培設計。

2018年，葉子盛參考台灣嘅農業產銷班，組織咗個叫「復耕者聯盟」嘅實驗計劃，就住土地、人力、技術、管理、營銷呢五個範疇，幫投身農業嘅年輕人，喺香港發展一個搵到錢嘅農業模式，從而探索香港農業嘅未來發展方向。計劃包括覓地耕作，發展培訓系統傳承傳統同開發新嘅技術，建立超市、餐廳、等嘅銷售渠道，透過「冬瓜一萬斤」、「平原高麗菜」、「吃在菜根香」等計劃推銷本地農產品等等。

## 參考

## 睇埋
* 永續栽培設計
* 
* 

## 外面網頁
* 
* 
* 
*
Hama-sushi

**Hama-sushi**（，中國大陸譯名：）係日本一個連鎖食肆集團，主要賣壽司。佢喺2002年喺橫濱開張，2014年喺中國大陸開舖，2016年喺臺灣開舖，2023年喺香港開舖。
蜜雪冰城

**蜜雪冰城**（，，）係中國大陸一個賣雪糕同茶類嘢飲嘅連鎖集團，出名產品包括雪糕筒同凍檸檬水。佢喺1997年喺鄭州開張。佢2018年開始開拓國外市場，包括東南亞、日本、南韓同埋澳洲。佢2023年喺香港開分舖。

蜜雪冰城自開檔以嚟都引起過唔少拗撬，譬如話有人飲到曱甴、嘢飲偷工減料甚至用過夜嘅奶同生果嚟整嘢飲呢啲嘅食品安全問題。

## 引用咗
丘陵

**丘陵**即係由眾多細山仔連綿而成嘅地形。唔同地方對丘陵嘅定義唔一定一樣。
香港應用科技研究院

**香港應用科技研究院**（）係由香港特別行政區政府喺 2000 年成立嘅機構，致力於對五個重點範疇進行應用科學研究。
牛仔的多重宇宙

《**牛仔的多重宇宙**》（）係香港奇妙電視製作嘅潮流資訊節目，由林德信、林躍翰、阮偉倫、溫曉晴、陳心餘主持。節目由2023年12月10號到12月31號，逢禮拜日 22:00-22:30，喺HOY TV首播。節目由「香港牛仔節」贊助，會介紹香港嘅牛仔褲。

## 每集一覽

## 出面網頁
*牛仔的多重宇宙 | HOY TV 節目
臺南市立安定國民中學

**臺南市立安定國民中學**，簡稱**安定國中**或**定中**，係位於中華民國臺南市安定區嘅一間國民中學。

## 校史沿革
* 1968年4月22號，安定國中動工興建，由李文水校長兼任籌備主任。
* 1968年8月1號，奉准成立，定名為台南縣立安定國民中學，省府令派賴聰林為首任校長。
* 1980年，由楊進福校長接任。
* 1984年，王崇彬校長接任。
* 1992年，鄭何穆校長接任。
* 1995年，周博川校長接掌校務。
* 1999年，蘇敬仲校長接任，於2004年8月榮退。
* 2004年，蘇育進獲遴聘接任。
* 2009年7月，李世昌接任第8任校長。
* 2016年8月，陳慧如接任第9任校長。

## 歷任校長

## 知名舊生
* 李全教：臺南市議會前議長
* 向蕙玲：台語女歌手
* 李星赫：英雄聯盟職業選手，隸屬T2，ID係"Baker"
* 陳俞凱：祖傳10代扛轎班隊長，上過寶島神很大

## 出面網頁
* 臺南市立安定國民中學 

類:臺灣中學
超級炸彈人

**超級炸彈人**（ ）係由 Hudson 喺一九九三年推出、出喺超級任天堂上便嘅動作迷宮遊戲，屬於炸彈人系列喺超任上嘅首部作品，插手掣嘅話最多可以四個人一齊玩。隻遊戲有兩個遊戲模式，正常模式係一至兩位玩家一齊闖關，而對戰模式則係最多四位玩家對打。

## 正常模式

**正常模式**或者**正常遊戲**（取自）玩嘅係闖關，同典型嘅炸彈人系列遊戲一樣，逐一攻略迷宮，可以係一位玩家單獨闖，亦可以係兩位玩家合作一齊闖。玩家一控制白色炸彈人，而玩家二就會控制黑色炸彈人。

正常模式成隻遊戲共有六個**場地**（），通常每個場地有八個**區**（），每個區謂之一關，會有若干個敵人，清晒區內嘅敵人並進入終點閘門就可以過關，每個場地最後一個區打大佬，除咗第五場地之外都係跟呢個模。

Stage 一覽：
***Stage 1：ピースタウン**：可譯作**和平鎮**，街路、城市嘅關卡
***Stage 2：ロボット遊園地**：機械人遊樂園
***Stage 3：Dr.ムックロボット改造工場**：機械人工廠
***Stage 4：ロボットトーナメント予選ドーム**：機械人決賽預選場地。
***Stage 5：ロボットトーナメント会場**：同機甲炸彈連戰
***Stage 6：ダイヤモンドタワー**：可譯作**鑽石塔**，過晒呢啲關到咗最後就係最終大佬。

遊戲規則同系統：
*玩家若果俾自己炸彈嘅爆風、敵人、陷阱擊中，又或者過咗時間限制，就會失去一條命，並且要由頭玩過嗰關。
*一旦失去一條命，會冇咗一部份嘅道具，啲命冇晒就 GAME OVER。
*可以輸入密碼，入返之前玩到去嘅關卡，不過道具同命冚唪唥都會 reset。
*殺敵、取得道具等可以得分，得分可以增加命（1UP）。  
*一關開始嘅時候同埋啱啱重生後會有幾秒進入暫時嘅無敵狀態。

終點閘門隱藏喺軟性嘅牆之內，玩家需要用炸彈炸開啲牆先至可以搵到。若果玩家唔小心炸到終點閘門，清咗嘅敵人會喺終點閘門嗰度復活。

畫面上方有時鐘同埋白格表示該關淨低幾多時間，時鐘每轉一圈，就會有一格白格消失，消失晒就謂之夠鐘，過咗限時。

呢隻遊戲並冇遊戲存檔嘅功能，假如玩家想去返之前去過嘅關卡，只能夠靠入密碼，噉樣做啲 power up 會全數 reset 。不過隻遊戲並唔長，有報告指成個正常模式要打爆機只需要兩至三個鐘頭，而且隻遊戲容許玩家暫停。

## 對戰模式

**對戰模式**或者**對戰遊戲**（取自）玩嘅係炸彈人間嘅對戰，本作可供兩至四位玩家對戰，當中可以夾雜由電腦控制嘅虛擬玩家，而電腦玩家嘅強度可調較。喺對局中四方互炸，最後生存落嚟嗰個謂之贏家。每局限時為兩分鐘，仲淨返一分鐘就夠鐘嗰時，畫面會出現 **HURRY!**（英文**快啲啦！**或者**冇時間喇！**之意）字樣，並且由左下開始，行得嘅空間會一格格噉消失。

喺對戰模式之中，玩家一用嘅係白色炸彈一，玩家二用嘅係黑色炸彈人，玩家三用嘅係藍色炸彈人，而玩家四用嘅則係紅色炸彈人。

對戰模式一共有 12 個對戰關卡（叫 ，近似，意即**地帶**噉解），每個對戰關卡都有自己嘅機關或者 gimmick。
* **STAGE 1：NORMAL ZONE**
*:冇咩特別機關，係最簡單最基本嗰幅地圖。
* **STAGE 2：WESTERN ZONE**  
*:全員背向對方、集中喺中央開始。
* **STAGE 3：BOMB ZONE**
*:會定時有威力弱嘅炸彈轆入場內。
* **STAGE 4：JUMP ZONE** 
*:戰場各處有彈床，踩咗上去會跳起，落點隨機。
* **STAGE 5：BELT ZONE**  
*:地版有輸送帶，會推郁玩家同炸彈。
* **STAGE 6：TUNNEL ZONE**  
*:玩家可以匿埋喺土管入便。
* **STAGE 7：DUEL ZONE**
*:玩家由中央開始，關卡外圍堆滿道具，鬥快搶道具。
* **STAGE 8：FLOWER ZONE**
*:花噉形嘅軟牆會隨機重生，坦克會由上至下噉駛過，唔會掂到玩家但會清除掂到嘅炸彈。
* **STAGE 9：LIGHT ZONE**  
*:黑暗場地，只能夠靠聚光燈照明。
* **STAGE 10：POWER ZONE**  
*:全場完全冇軟牆，所有玩家一開局即處於最大火力同最大速度，而且能夠踢同拳打炸彈。
* **STAGE 11：WARP ZONE**
*:戰場上有五個傳送點，會將玩家隨機傳送至其他位置。
* **STAGE 12：SPEED ZONE**
*:全員速度極快。

## 遊戲道具
同典型嘅炸彈人遊戲一樣，玩家炸毀軟牆或完成特定條件可獲得道具，道具食咗會有 power up。

基礎強化道具，個名唔係用漢字寫嗰啲，掕住日羅表示其發音：
* **ボムアップ**（bomuappu）：可同時放置嘅炸彈數量 +1，最高可達 10 個。
* **ファイヤーアップ**（faiyāappu）：爆風長度 +1，最高可達 10 格咁長。  
* **スピードアップ**（supīdoappu）：移動速度 +1 段，最高可達 4 段。  
* **爆彈通過**：食咗就可以穿過炸彈。
* **壁通過**：食咗就可以穿過軟牆。
* **リモコン**（rimokon）：食咗炸彈就變遙控，可以手動引爆。

特別效果：
* **ボンバーマン**（bonbāman）：食咗就增加一條命。  
* **フルファイヤー**（furufuaiyā）：食咗火力瞬間 max。  
* **貫通爆彈**：一食咗，自己嘅炸彈就冚唪唥變成紅炸彈，紅炸彈嘅爆風會貫穿軟牆。  
* **キック**（kikku）：食咗就得到踢炸彈嘅能力。  
* **パワーグラブ**（pawāgurabu）：食咗就得到拳打炸彈，令炸彈飛走嘅能力。  
* **タイム**（taimu）：正常模式先會出現嘅道具，令到時間完全回復。

## 睇埋
*炸彈人系列
*超級炸彈人2

## 註釋

## 引述

## 外拎
*超級炸彈人 - 對戰模式所有關，逐關玩：等級 10，YouTube
*超級炸彈人 - 打大佬 OST
*超級炸彈人影片
*炸彈人維基超級炸彈人
遺產一百萬

（）係1966年嘅一齣黑白粵語喜劇，由楚原執導，謝賢、江雪領銜主演。

## 劇情
富商李劍華剩落大筆遺產，家族啲人都各懷鬼胎。戴律師根據遺囑，按照血統親疏將遺產交俾劍華嘅親人，點知啲遺產繼承人相繼被殺，而何德明個女何若蘭成為兇手嘅下一個目標，佢新識嘅朋友程子森去救佢，最後揭發事情嘅真相。

## 演員陣容

## 參考
*
*遺產一百萬 (1966)（香港影庫 HKMDB）
傑斯伯

**傑斯伯**（）係一間美國背囊生產商，佢係VF集團旗下嘅美國體育用品品牌公司，1967年成立。

## 史
*1967年：傑斯伯成立

## 參考


## 出面網頁
*
*傑斯伯台灣官方網站
徐國勇

**徐國勇**（）係台灣政治人物，人稱「東堂勇」，民進黨成員，現任民進黨秘書長，曾任內政部部長、立法委員、臺北市議會議員、行政院發言人、政務委員。

徐國勇曾經係綠色和平電台嘅節目主持人，亦都主持過環球電視台嘅電視節目。徐國勇最出名嘅係做過三立新聞台政論節目《前進新台灣》嘅主持人。喺2022年12月辭任內政部部長之後，佢轉去民視新聞台做政論節目《全國第一勇》嘅主持人。

## 早年
徐國勇細個嗰陣屋企好窮，小學讀龍山國小，中學讀雙園國中。佢讀完中學，老豆老母已經幫佢搵好工，但佢好唔開心，於是坐巴士去台北市周圍行。咁啱見到省立臺北師專特教科招學生，仲話唔使學費，所以佢就去讀。後來，佢由省立台北師專啟智教育組畢業之後，被派返去佢以前讀嗰間龍山國小，做咗個特教老師。喺做老師嗰陣，佢考入國立中興大學法律系，之後又考到律師牌，做咗個執業律師。最後仲喺國立臺灣海洋大學海洋法律研究所攞埋法學碩士同博士學位。

## 家庭
佢個女徐慧娟亦喺民進黨入面一啲團隊工作。徐慧娟雖然保持低調，無刻意同人講佢老豆係邊個，所以之前關係未被公開。但因為國民黨徐巧芯喺2022年地方選舉期間，公開民進黨台北市長參選人陳時中競辦通訊錄，揭露咗呢段父女關係，當時引起社會一啲討論。

## 選舉紀錄

## 爭議

### 被批評擺官威
2019年10月24號，徐國勇喺立法院講緊「陳同佳案」嗰陣，先係教訓記者，跟住又鬧立委，擺出個大官嘅款。一開始係有記者質疑蔡政府嘅立場反覆，徐國勇即刻發火鬧記者，叫記者問嘢客氣啲。之後俾在野黨嘅立委輪流質問，徐國勇又頂唔順，提高聲量反駁返去。網民就寸佢係「惱羞成怒代言人」。

### 支持基進吳欣岱分裂民進黨
喺第11屆中華民國立法委員選舉，身為民進黨成員嘅徐國勇，連同黨友姚文智、王必勝喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。最終，徐國勇保送咗國民黨嘅李彥秀當選。

### 被指喺在台港人定居申請同台灣激進親中勢力問題上雙重標準

喺香港反送中運動期間，喺台灣嘅民進黨高調聲援香港人爭取民主，當時得到一啲掌聲，但之後民進黨一啲主要人物(例如王必勝、梁文傑同林靜儀)就先後發表一啲對香港人唔係咁友善嘅言論，甚至涉及資訊造假，而且喺一啲對在台港人嘅政策上亦引起咗一啲批評。2025年4月，有學者喺學術期刊International Review on Public and Nonprofit Marketing 上面發表文章，點名批評前內政部部長徐國勇，一方面對香港人嘅移民定居申請咁嚴格，另一方面對喺台灣嘅激進親中勢力咁寬容，係矛盾嘅做法。當好多香港民主派嘅人士都有喺香港公立大學工作嘅經歷（例：黃碧雲，毛孟靜，張超雄，陳家洛）嘅時候，台灣政府唔應該將曾經喺香港公立大學工作，就當作台灣嘅國家安全風險，正如國民黨主席朱立倫喺蔡英文擔任總統嘅時候都曾經喺國立臺灣大學工作，但無人會將咁樣嘅關係視作朱立倫支持蔡英文或民進黨。徐國勇身為內政部部長對要求解散統促黨嘅要求置諸不理，亦另外引起一啲人嘅批評。

### 被揭和竹聯幫關係密切
「東堂勇」呢個稱號，其實同統促黨總裁、綽號「白狼」嘅張安樂有關。2022年7、8月，台灣屢次傳出國人去柬埔寨打工受騙成人球，刑事局曾經發新聞稿話統促黨同竹聯幫東堂扮演黑白臉，兼具神鬼兩角色嘅幫派組織，令張安樂嬲到親自去台北地檢署按鈴控告徐國勇、刑事局妨害名譽、瀆職等罪。張安樂當時仲公開指控徐國勇，話徐國勇當年就係靠竹聯幫幫手參選議員，「東堂起家的」。不過，徐國勇面對媒體詢問、堵訪，都唔回應呢個指控。

## 參考來源
君子協定

**君子協定**（**Gentlemen's agreement**），又叫**紳士協定**，係種唔非式、冇法律效力嘅協定，多數都係口頭形式達成嘅，唔會有明文合約，純粹各協定方講個「信」字。
八十日環遊世界 (搞清楚)

《**[[八十日環遊世界]]**》係法國小說，亦可以係：
*八十日環遊世界 (1956年電影)，1956年電影
*80日環遊世界，2004年電影
黃金時代

**黃金時代**係希臘神話入面，人類五個時代嘅頭一個，亦係最好嘅一個，之後就逐漸墮落。
黃金時代 (搞清楚)

**[[黃金時代]]**係希臘神話嘅一個時代，亦可以係：
*黃金時代 (美國電影)，1946年電影
*黃金時代 (中國電影)，2014年電影
叛艦喋血記

《**叛艦喋血記**》係根據邦蒂艦叛變改編嘅作品，可以係：
*叛艦喋血記 (1935年電影)
*叛艦喋血記 (1962年電影)
瑞士法文

（；）係喺瑞士西部（）講嘅一種法文。法文係瑞士四個官方語言之一，其餘三個為德文、意大利文同羅曼甚文。除咗由於鄰近語言嘅影響而產生嘅詞彙差異之外，瑞士法文同法國、比利時嘅法文非常相似，同唔太互通嘅瑞士德文同德國德文形成反差。
決戰葡京之巔

《**決戰葡京之巔**》係香港2000年嘅低成本動作電影，由勵啓傑（萬力）執導，、楊證樺、李志聰主演。

導演梁仲文2023年喺網上以搞笑方式介紹呢部電影，令電影重新受到關注，之後更加連同游學修、楊證樺等翻拍做短片《真。決戰葡京之巔》。

## 劇情
由飾演嘅過氣殺手因為爭Kawaii哥錢，所以Kawaii哥叫佢按黑社會大佬洪爺嘅指示，殺死九子連環肥龍。因為過氣殺手本身已經金盆洗手，佢朋友，楊證樺飾演嘅殺手（Music）勸佢唔好出手。

喺同Music食飯嘅時候，過氣殺手就講出「三劍俠」嘅事。平頭庄、骨精良同埋肥蟲係香港大滾友，而平頭庄曾經係洪爺嗰女，雯雯嘅男朋友。洪爺想利用骨精良，引誘肥蟲同平頭庄到澳門共嘗聲色犬馬，以拆散平頭庄同雯雯。喺澳門嘅期間，骨精良同埋賣牛肉乾嘅女店員發生一段浪漫關係。之後平頭庄同骨精良返到香港就被Kawaii哥請嘅過氣殺手殺死。

過氣殺手同殺手朋友去見Kawaii哥，之後俾殺手朋友偶然偷聽到Kawaii哥同肥龍嘅電話。之後過氣殺手同殺手朋友跟蹤肥龍，過氣殺手係同肥龍嘅對決中殺死咗佢，但呢個時候Kawaii哥出現，想殺死過氣殺手。原來Kawaii哥係想獨呑骨精良帶返嚟嘅白粉嘅利益，所以一路假藉洪爺落指令殺死三劍俠。但喺Kawaii哥開槍之際，俾Music阻止，並俾佢打低。

## 演員表

## 經典對白
**過氣殺手**：

「又係凍檸茶，嗌杯西多⋯ 嗌件西多得唔得先？哈哈⋯ 嗌杯西多⋯ 」

「嘩！ $27.8，兩杯凍檸茶咋喎⋯ 唉，飲埋先唔好蝕底。」

「邊有咁橋㗎，有咁啱得咁橋，我都中3T啦，我唔使做啦！」

「就係唔係唔係咁橋，所以就係⋯ 我覺得點都係有啲嘢喺度嘅。」

「但你知我做邊行，講feel你明唔明啊？」

「唔好即刻判斷所有任何嘢先。」

「殺還殺，唔好殺⋯ 唔好殺我，唔好射我個腦呀」

**Music**：

「你記唔記得你應承過我啲咩㗎，你應承過我唔做㗎。你跳返出嚟，你咁辛苦跳返出嚟，你而家又跳返入去。你對得住兄弟咩？吓！」

「對唔住⋯ 對唔住呀！！！」

「洪爺、Suki、平頭庄、平頭庄。」

「唓，邊有講feel 㗎，你真係，我唔知咩，我夠講feel啦，擺明就係啦，好明顯係㗎！你都識講講feel㗎嘛，第一擊就要擊中啦係咪啊？」

「你求其諗樣嘢問佢攞咗字跡先，跟住check吓係咪先啦，你起碼中咗少少先啦係咪啊，你買3T都中咗腳先啦！」

「攞字跡啦，攞字跡呀！」

「我以前識嗰個唔係你嚟㗎喎，咁樣嘅你。」

「That’s it! You know? You try! Com’on baby!」

**雯雯**：

「Cheap到死，請人哋嚟呢度食嘢，cheap精。」

**洪爺**：

「我姓何嘅，單名一個洪字，通常啲人都叫我做洪爺，你可以叫我做何伯都得㗎。」

（用力聞牆）「冇返嚟三年，都係保持住哩浸味。」

**骨精良**：

「嘩！感唔感受到嗰種滾友嘅氣息喺度，嗱話你知，經過今晚哩幾日我哋玩呢，你唔好話雯雯啦，一百個靚過雯雯嘅女都會出現喺你面前，包你忘記過去、展望將來、回歸都嚟緊。」

「我哋呢啲滾友宣言嚟㗎嘛，凡事要有道理，樣樣安排妥妥當當。」

「佛都假啊。」

「好去唔去，去搵何先生傾偈。咁你今日個樣滑過滑滑哦，輸哂食蛋撻啦你。講到明啦，呢餐我就冇㗎啦，買碗白果粥你食，好唔好先？」

「喺酒店附近行兩行，有條女走埋嚟，本身我就喺酒店嗰度搵佢嘅，跟住行吓行吓，佢抌住我喎，嘩咁我梗係老虎蟹chur住佢㗎啦。佢初初問我先生做唔做「平友」，咁我梗係小姐做什麼「平友」呢？佢話你去唔去？我話去死。跟住行多兩行佢就話咁你即係去定唔去？我就話幾多嚿水呀？佢話兩舊水。嗰吓嘢呀！嘩！最緊要佢個胸大，你有冇試過胸大嗰啲女呀？跟住兩舊水我咪拖住佢行囉，一路行我咪同佢講笑囉，我就話喂，啊廣東人想講水餃一碗幾多錢嘅國語點講？你估佢真係答我喎，（普通話）水餃一碗多少錢？水餃一碗多少錢？嘩，幾cheap啊即刻，咁我就同佢講，你多麼的cheap呢？咁快就同我睡覺？佢即刻笑到Gap Gap笑。一笑嗰下不得了呀，（抱胸狀，手臂上下移動）咚咚咚咚咚咚咚！喂真係話時話，尋晚搞到佢泵泵聲啊！好在何連俾咗幾間boom boom房我咋！」

「我都叫你返去酒店攞張紙、攞支筆寫信囉，買咩手信，佢係咪真係傻你帶佢去睇醫生啦。」

「金爺叫我哋過嚟係Wet，唔係過嚟係Greg，你唔好自己喺度亂咁Add OK？」

## 製作
呢部電影嘅製作非常粗疏，拍攝嘅時候係無劇本，只有幾句故事大綱，演員要自己即興發揮，所以有好多唔合理同不斷重複嘅對白；所有場景都係現場收音，唔單止有時候聽唔到角色嘅對白，甚至打電話嘅場景，係由電話對面嘅角色喺現場讀出嚟；另外，主角之一嘅林偉雄，佢嘅片酬只有$1000。

## 佚事
係劇中前往澳門嘅「三劍俠」：平頭庄、肥蟲、骨精良，個名出自香港漫畫牛佬系列嘅《豪情大滾友》。

## 參考
薩姆維爾·沙赫拉馬尼揚

**薩姆維爾·沙赫拉馬尼揚**（，）係一位亞美尼亞裔政治人，由2023年9月10號開始做阿爾察赫總統，喺2023年1月1號預計廢除職位。除此之外，佢亦做過國務部長同埋其他公職，包括喺阿爾察赫嘅軍隊服役。

## 早年
沙赫拉馬尼揚喺1978年12月1號喺斯捷潘納克特出世，當時係屬於蘇聯阿塞拜疆加盟國嘅。佢喺1996-1999年期間，喺阿爾察赫武裝部隊服過役，並且喺1999年由阿爾察赫大學嘅經濟學系畢業。由2018-2020年期間，佢被任命做國家安全部主席

## 政治生涯
### 成爲總統
喺2023年9月6號，阿爾察赫嘅反對派提名咗沙赫拉馬尼揚為佢哋嘅總統候選人。喺3日之後嘅總統大選，沙赫拉馬尼揚喺 22-1 嘅大比數被揀選為下屆總統。

### 阿爾察赫解體

喺沙赫拉馬尼揚正式成爲總統9日之後，阿塞拜疆對阿爾察赫發動咗第三次納卡戰爭。之後嗰日，雙方達到停火嘅協議，場仗已經大致搞完。到9月24號，喺阿爾察赫嘅亞美尼亞人因爲驚喺阿塞拜疆嘅統治下會出現種族清洗，所以開始大批咁逃離，造成咗2023年納卡難民潮。9月28號，沙赫拉馬尼揚簽咗法令，宣佈所有阿爾察赫嘅國家機關將會喺2024年1月1號一致解體，表明阿爾察赫正式解國。

2023年10月4號，有報道指沙赫拉馬尼揚已經離開咗阿爾察赫去咗亞美尼亞，並喺10月16號俾人見到佢身處喺埃里溫。

## 個人生活
沙赫拉馬尼揚已婚，並且有3個細路。

## 睇埋
*阿爾察赫
*第三次納卡戰爭
*2023年納卡難民潮

## 攷

類:政治人物
類:亞美尼亞人
類:阿爾察赫
劉鐵

**劉鐵**（，）係中華人民共和國籃球員同籃球教練，喺內蒙古興安盟烏蘭浩特出世，球員時期司職前鋒，效力過內蒙古體工隊、空軍隊、北京奧神隊、山東隊同新疆隊，2007年退役。而家係全國男子籃球聯賽球隊香港金牛主教練。

類:中國籃球員
類:內蒙古人
鐵
一院制

**一院制**係指議會淨係有一個院嘅制度，通常同兩院制相對。呢個制度喺新興嘅民主國家、地區政府、同實行歐陸法系嘅政體比較常出現。截至2015年，全球大約有 40% 嘅最高立法機構係用兩院制，而大約 60% 係用一院制。

## 評價
### 優點
相比於傳統嘅兩院制，一院制嘅議會比較有效率。喺兩院制之下，議會之間嘅爭鬥會阻礙法案通過，特別係當兩個議會係由唔同嘅黨派掌權嗰陣。咁樣，立法過程就能夠喺唔太花行政費底下，實現到通過以民意爲本嘅法案。仲有，唔少現代嘅兩院制國家，例如英國同加拿大等等，都會對佢哋嘅上議院削減權力，因爲唔少都係任命而唔係民選嘅，變成實際上用緊一院制。所以，一院制相對於兩院制嚟講，立法同通過議案相對比較簡單方便，可以避免漫長嘅立法程序。

### 缺點
一院制嘅議會入面，相對於兩院制冇咁強嘅權力牽制，比較容易出現多數決同一黨獨大嘅現象。如果個國家再加上係使用總統制，更加有可能造成獨裁統治。

## 睇埋
* 兩院制
* 議員
* 議會
* 議會制

## 攷

類:立法機構
琵琶鴨

**琵琶鴨**係中國廣東嘢食，屬燒鴨嘅變種，先用調味料將鴨醃製風乾，壓成扁平狀先至燒，外形似中樂器琵琶。
2024年美洲國家盃淘汰賽

**[[2024年美洲國家盃]]淘汰賽**，由2024年7月4號展開八強賽事，一路踢到7月14號舉行嘅決賽為止。

## 賽制
假如賽事喺常規時間內打和：
*半準決賽、準決賽同季軍戰：唔會進行加時賽，會直接以互射十二碼決賽勝負。
*決賽：會進行加時賽。假如加時賽後仍然打和，會再以互射十二碼決賽勝負。

## 晉級圖


## 賽事
### 半準決賽

----

----

----


### 準決賽

----


### 季軍戰


### 決賽


## 註

## 參考
妳不是她

《**妳不是她**》（，粵文意思：你唔係佢）係香港電視廣播有限公司拍攝製作嘅劇集，由丁子朗、馮盈盈同張頴康領銜主演，由馬貫東、黃庭鋒、車婉婉、姚嘉妮、彭慧中、黃婧靈同林景程聯合演出，監製徐正康、陳萍。無綫電視翡翠台喺2023年12月25號到2024年1月12號逢禮拜一到五20:30-21:30播。

## 出面網頁
*妳不是她 | TVB 無綫電視

類:2023年無綫電視劇集‏‎‎
類:2024年無綫電視劇集‏‎‎
女法醫JD

《**女法醫JD**》（）係香港英皇娛樂同上海騰訊企鵝影視聯合拍攝製作嘅劇集，由蔡卓妍、張孝全、鍾欣潼同關智斌領銜主演，由麥亨利、陳家樂、何佩瑜、羅家英、黃德斌同陶大宇聯合演出，監製方芳、霍汶希。

電視廣播有限公司買咗套劇，足本12集版喺myTV SUPER同TVB Anywhere上架，而10集剪輯版就喺翡翠台喺2023年3月27號到4月7號逢禮拜一到五21:30-22:30播。

## 出面網頁
*女法醫JD | TVB 無綫電視

類:2023年無綫電視劇集‏‎‎
類:無綫電視外購劇
類:騰訊劇集‏‎‎
相愛多年 - 國語新歌+精選三十首

《**相愛多年 - 國語新歌+精選三十首**》係香港歌手許志安嘅國語唱片，喺2005年11月16日推出。

## 曲目
咪當我傻 04新曲+精選

《**咪當我傻 04新曲+精選**》係香港歌手鄧健泓嘅唱片，喺2004年9月22日推出。

## 曲目
超級炸彈人2

**超級炸彈人 2**（）係由 Hudson 開發嘅動作迷宮遊戲，喺一九九四年推出，出喺超任平台上，係超級炸彈人嘅續作。插手掣嘅話，呢隻遊戲最多可以容納四位玩家一齊玩。隻遊戲有兩個遊戲模式，正常模式係一位玩家單獨闖關，而對戰模式就係最多四位玩家對局。

## 正常模式

**正常模式**或者**正常遊戲**（取自）玩嘅係闖關。同典型嘅炸彈人系列遊戲一樣，超級炸彈人 2 個正常模式係玩逐一攻略迷宮。同第一集唔同嘅係：
*本作只可以供一個玩家控制住白色炸彈人獨自闖關，冇得好似第一集噉兩位玩家一齊闖，但係今集嗰啲關卡唔淨只局限於一個畫面噉大，而係畫面會隨玩家移動而跟住捲動，關卡嘅地圖可以大過第一集嘅好多。
*第一集每個關卡只需要清晒啲敵人即可開門去下一關，但本作除咗清怪之外，仲要求玩家用炸彈破壞散落喺關卡周圍嘅膠囊（ ）先會開到出口。
*本作打大佬會分兩段，第一段係面對好似炸彈人噉識用炸彈攻擊嘅大佬（凶惡炸彈五人眾），大佬唔夠打就會進入第二段，由大佬揸住巨型機甲攻擊白色炸彈人。

本作嘅故事好簡單，講**凶惡炸彈五人眾**（）坐住巨型太空船嚟侵略地球。身為英雄嘅白色炸彈人攻入五人眾嘅太空船，並且打低佢哋，保護地球。凶惡炸彈五人眾，按打嘅先後次序排，五人分別係**磁力炸彈**、**巨像炸彈**、**可愛炸彈**、**頭腦炸彈**同埋**等離子炸彈**。值得一提嘅係，本作係凶惡炸彈五人眾首次登場，佢哋其後亦有喺多隻炸彈人遊戲入便出現，多數係扮演奸角，例如係本作嘅續作噉。

本作並冇存檔嘅功能，假如玩家想去返之前去過嘅關卡，只能夠靠入密碼，噉樣做啲 power up 會全數 reset 。不過本作嘅闖關模式並唔長，有報告話一般嘅玩家玩兩至三個鐘已經可以打爆機。

## 對戰模式

超級炸彈人 2 嘅**對戰模式**（取自）同一般炸彈人遊戲嘅大同小異，重點都係在於以炸彈攻擊對手、最後生還者嗰個謂之贏。玩家一邊用炸彈炸開戰場上嘅軟牆，一邊收集道具嚟強化自己，目的係用炸彈打低其他炸彈人。超級炸彈人 2 嘅對戰模式最多支援四位玩家對戰，當中部份玩家可以係由人工智能控制。

同第一集一樣嘅係，本作嘅對戰模式都有好多個場地可以揀，每個場地均有自己嘅 gimmick，譬如有一關有傳送門俾炸彈人喺戰場上唔同地點之間瞬間轉移，又有一關地面係冰，會跣腳。

超級炸彈人 2 支援單人戰同埋雙打兩種對戰模式。雙打即係二對二，四位玩家分白同黑兩隊對戰，每隊兩個人，1P 同 2P 兩個白色炸彈人對 3P 同 4P 兩個黑色炸彈人。

同第一集有別嘅係，喺單人戰之中，玩家可以撳 select 嚟改變自己個炸彈人嘅顏色，唔似得第一集噉固定咗係 1P 用白色炸彈人、2P 用黑色炸彈人、3P 用藍色炸彈人、4P 用紅色炸彈人。喺本作之中，玩家仲可以用綠色、黃色、紫色同粉紅等好多隻色嘅炸彈人。而每個炸彈人嘅炸彈同爆風，顏色上會同嗰個炸彈人一樣，例如白色炸彈人放嘅炸彈及其爆炸嗰時產生嘅爆風，都係白色嘅。

## 睇埋
*炸彈人系列
*超級炸彈人
*超級炸彈人3

## 參考

## 註釋

## 連出去
*炸彈人維基超級炸彈人2
*超級炸彈人2影片
里約熱內盧聯邦大學

**里約熱內盧聯邦大學**（Universidade Federal do Rio de Janeiro）係巴西里約熱內盧一間大學，1920年創校。
墨西哥國立自治大學

**墨西哥國立自治大學**（Universidad Nacional Autónoma de México）係墨西哥墨西哥城一間大學，1910年創校。

類:大學
印度科學學院

**印度科學學院**（Indian Institute of Science）係印度班加羅爾一間大學，1909年創校。
印度理工學院

**印度理工學院**（, ）係印度政府創辦嘅一系列高等教育院校，1950年創校，到2016年總共有23間分校.
印度管理學院

**印度管理學院**（Indian Institutes of Management）係印度政府創辦嘅一系列高等教育院校，1961年創校，到2016年總共有21間分校。
卡魯因大學

**卡魯因大學**（**Jāmiʻat al-Qarawīyīn**）係摩洛哥非斯一間大學，歷史可以追溯到859年建立嘅卡魯因清真寺，1963年轉變成現代化嘅大學。

類:非洲大學
類:摩洛哥
開羅大學

**開羅大學**（**Jāmiʿa al-Qāhira**）係埃及開羅一間大學，1908年創校。

類:非洲大學
類:埃及
好望角鎮大學

**好望角鎮大學**（Universiteit van Kaapstad）係南非好望角鎮一間大學，1829年創校。

類:非洲大學
類:西開普
斯德哥爾摩大學

**斯德哥爾摩大學**（**Stockholms universitet**）係瑞典斯德哥爾摩一間大學，1878年創校。
康塞普森大學

**康塞普森大學**（**Universidad de Concepción**）係智利康塞普森一間大學，1919年創校。
維爾紐斯大學

**維爾紐斯大學**（**Vilniaus universitetas**）係立陶宛維爾紐斯一間大學，1579年創校。

類:歐洲大學
盧布爾雅那大學

**盧布爾雅那大學**（**Univerza v Ljubljani**）係斯洛文尼亞盧布爾雅那一間大學，1919年創校。

類:歐洲大學
雅典大學

**雅典大學**（**Ethnikó kai Kapodistriakó Panepistímio Athinón**）係希臘雅典一間大學，1837年創校。

類:歐洲大學
屋崙大學

**屋崙大學**（**University of Auckland**）係紐西蘭屋崙一間大學，1883年創校。

類:奧克蘭
埃里溫國立大學

**埃里溫國立大學**（Yerevani petakan hamalsaran）係亞美尼亞埃里溫一間大學，1919年創校。

類:大學
類:亞美尼亞
特拉維夫大學

**特拉維夫大學**（**Universitat Tel Aviv**）係以色列特拉維夫一間大學，1956年創校。

類:亞洲大學
類:特拉維夫
Language: Introductory Readings

***Language: Introductory Readings*** 係 Paul Eschholz、Alfred Rosa、Virginia Clark 編嘅一本書，係一本知名嘅語言學嘅入門書。

## References

## External links

* Language: Introductory Readings
張珪

**[[張珪]]**係喺古代嘅多個名，可以指：
* 張珪 (元朝)：元朝嘅大臣，元仁宗、英宗同泰定帝三朝嘅宰相。
* 張珪 (明朝)：明朝嘅大臣，喺嘉靖時期做福建布政司參議。
領土糾紛

**領土糾紛**，又叫做**邊界糾紛**，係至少兩個國體之間關於土地管治嘅爭議。

## 背景
### 起源
領土糾紛通常都係同天然資源嘅控制有關係，包括河流、農地、礦物、同石油等等。除此之外，國家之間嘅文化、宗教、同族裔民族主義等等，都同樣有可能造成領土嘅紛爭。亦有一啲紛爭係由之前簽咗嘅和約有唔清楚嘅字眼而造成。

### 後果
領土嘅糾紛好可能會產生戰爭，因爲每邊都希望能夠用武力，包括恐怖主義，嚟令對方唔能夠唔接受自己對領土嘅聲稱。喺國際法上面，任何利用武力嚟改變國土嘅邊界都係非法嘅。根據聯合國憲章：

## 國際法嘅基礎
因爲國際法喺定義國家同國民嘅時候，需要有固定嘅國土，所以領土嘅糾紛喺國際法係非常重要。仲有，領土爭議對國家之間嘅主權同和平狀態都有決定性，所以喺國際法十分重視。

根據喺1993年簽嘅《蒙特維多國家權利義務公約》第1章：

“一位國際法嘅個人必須要有 a) 永久人口； b) 固定國土； c) 政府；同埋 d) 同其他國家開啓關係嘅能力”

所以，違反一個國家嘅承認領土，對一個國家嘅主權同喺國際法底下嘅權利有直接影響。有啲時候，國家之間嘅領土糾紛會由國際法庭處理，例如喺2005年處理哥斯達黎加同尼加拉瓜之間嘅邊界爭議。

## 睇埋
* 世界主權領土爭議一覽
* 緩衝區
* 軍事佔領
* 領土收復主義
* 戰前狀態
* 領土糾紛嘅例子：
** 兩岸關係
** 南海爭議
** 南千島群島主權爭議
** 喀什米爾地區
** 以巴衝突
** 塞浦路斯

## 出面網頁
* Lectures by Malcolm Shaw entitled *The International Legal Principles Relating to Territorial Disputes: The Acquisition of Title to Territory* and *Settling Territorial Disputes* in the Lecture Series of the United Nations Audiovisual Library of International Law
*WorldStatesman – click on any state for the listing (after the chronological lists of statesmen) of Territorial Disputes it is party to
*Territorial disputes  in CIA World Factbook
*USState Department/ FloridaStateUniversity International Border Studies (archived 24 September 2008)
*List of top 10 Territorial disputes

## 攷

類:地緣政治
類:國際關係
類:領土
停火

**停火**係指一個暫時停止戰爭嘅共識，雙方都同意制止武力行動 。停火有可能係一份和約嘅一部分，但亦有時只係一個非正式嘅共識。 停火係聯合國憲章第7章提出嘅和解過程嘅其中一個方法。

## 目標
停火嘅短暫目標都係制止武力，但係佢哋嘅長期目標就唔一定一樣。有啲時候，停火純粹係爲咗提供人道援助、減低傷亡、或者甚至用啲時間嚟準備之後嘅攻擊。喺其他情況，停火係一個長期嘅處理方法，亦係重啓和解嘅第一步。

停火協議嘅長久性視乎唔同嘅因素，包括設立非軍事區、撤軍嘅程度、第三者維和等等。最長久嘅停火，通常都會盡量減低再次攻擊嘅動機、減少不確定、同埋避免任何意外演變成爲大型軍事行動。

## 例子
*一次大戰嘅聖誕節停火
*克什米爾戰爭
*韓戰嘅朝鮮停戰協定
*越戰嘅巴黎和平協約
*海灣戰爭
*貝爾法斯特協議
## 睇埋
* 停戰協定
* 非軍事區
* 維持和平
* 和解過程
* 和約

## 出面網頁

*University of Edinburgh Ceasefires Tracker
*Search for ceasefire agreements on the Peace Agreement Access Tool (PA-X), 1990-2015.
*Search for ceasefire agreements in the UN Peacemaker Database
*Search for women and ceasefire agreements in PA-X Women Database

## 攷

## 睇多啲
* Clayton Govinda, Nygård Håvard Mokleiv, Strand Håvard, Rustad Siri Aas, Wiehler Claudia, Sagård Tora, Landsverk Peder, Ryland Reidun, Sticher Valerie, Wink Emma, Bara Corrine. 2022. “Introducing the Civil Conflict Ceasefire Dataset.” *Journal of Conflict Resolution*.
* Akebo, Malin. (2016). *Ceasefire Agreements and Peace Processes: A Comparative Study*. Routledge.
* Colletta, Nat. (2011). "Mediating ceasefires and cessations of hostilities agreements in the framework of peace processes." In *Peacemaking: From Practice to Theory*. Praeger, 135–147.
* Forster, Robert A. (2019). Ceasefires. In *The Palgrave Encyclopedia of Global Security Studies*. Palgrave.
* Fortna, Virginia Page. (2004). *Peace Time: Cease-fire Agreements and the Durability of Peace*. Princeton University Press.
*Williams, R., Gustafson, D., Gent, S., & Crescenzi, M. (2021). "A latent variable approach to measuring and explaining peace agreement strength." *Political Science Research and Methods,* *9*(1), 89–105.
Sonic P-06

《**Sonic P-06**》，全名《**Sonic the Hedgehog: Project '06**》（粵譯《**超音鼠：項目 2006**》），係一個即將推出嘅平台遊戲，由阿根廷開發者 Ian 'ChaosX' Moris 開發。《Sonic P-06》係 2006 年遊戲《超音鼠》嘅一個非官方重製，受粉絲普遍認定係玩《超音鼠》嘅最佳方式。
動物權益

**動物權益**（；）係一套諗法，主張非人動物嘅價值唔淨只取決於佢哋對人類嚟講有冇用，所以人類有義務或多或少噉幫非人動物達致佢哋嘅福祉，例如係做啲嘢減低佢哋所受嘅痛苦呀噉。

## 睇埋
*動物認知，「動物係有智能嘅」呢個諗法係動物權益嘅基礎之一。
*恐懼
*痛楚
*生餌
超級炸彈人3

**超級炸彈人 3**（），係由 Hudson 開發嘅一隻超任動作迷宮遊戲，喺一九九五年推出，算係超級炸彈人 2 嘅續作。呢隻遊戲喺玩法上建基於前作，不過亦作出咗一啲革新，譬如係容許五位玩家對戰，而且仲多咗騎**囡伊**等嘅多種新遊戲機制。

## 正常模式

**正常模式**或者**正常遊戲**（取自）一樣係以闖關為主：超級炸彈人 2 只容許一位玩家獨自闖關，而本作就容許兩位玩家一齊清關，1P 控制白色炸彈人，而 2P 則控制黑色炸彈人。關卡設計延續典型炸彈人玩法，用炸彈炸爛軟牆、收集道具、避開敵人同陷阱：
*同前兩作一樣嘅係，俾爆風炸親、掂到敵人、或者限時用盡等，就會當輸，會扣一條命並且要由該 area 開頭重玩，而且 power up 會重設，啲命冇晒就 game over。
*關卡唔再局限於一個固定畫面，而係可以有多個畫面，玩家清完一個畫面，就可以去下一個，直至到達該關嘅出口為止。
*玩家未必一定要清晒所有敵人至過到關，而係要用炸彈破壞散佈喺場內嘅**核心機械**（），呢啲機械好多時都係企定定等玩家炸嘅，但有啲識郁，仲會周圍行。
*某個 stage 攻略完之後，玩家可以再返去入便刷道具，因為大部分道具出現位置係固定嘅，
*炸彈人起手火力由 1 格升到 2 格，令到前期清牆清怪快咗。
*本作多咗**囡伊**（）呢種可騎乘嘅生物。囡伊外型似袋鼠，佢哋嘅蛋同一般嘅 power up 一樣，隱藏喺軟牆之中，玩家行去蛋上，隻蛋就會即時孵化，出一隻囡伊俾玩家騎乘，騎住囡伊嘅玩家如果受傷，例如掂到敵人或者受炸彈爆風波及，囡伊會代替玩家死亡。而且囡伊仲有唔同色，唔同色嘅囡伊都有唔同嘅異能。

喺故事上，本作乘接炸彈人 '94 同超級炸彈人 2：曾經喺 '94 中俾炸彈人打低嘅邪惡科學家**布格拉教授**（プロフェッサーバグラー）喺**炸彈星雲**（ボンバー星雲）嗰度重新展開其征服宇宙嘅計劃，佢搵返喺第二集中被擊敗嘅**凶惡炸彈五人眾**，將佢哋改造同埋令佢哋復活，並且派五人眾去侵佔星雲入邊嘅五粒行星。身為英雄嘅白色炸彈人同黑色炸彈人收到緊急求助，就飛去五粒行星，同五人眾展開大戰。

正常模式一共有六大關。前五關係五粒行星，每粒行星都以凶惡炸彈五人眾中嘅其中一個做大佬，五人眾出現次序同前作一樣，仍然跟：**磁力炸彈**、**巨像炸彈**、**可愛炸彈**、**頭腦炸彈**，而最後嘅係**等離子炸彈**。第六關就係布格拉教授嘅母艦，最終大佬為布格拉教授同埋合體嘅五人眾。

## 對戰模式

本作嘅**對戰模式**（取自）係系列傳統嘅最後一人：幾個炸彈人喺同一個迷宮入面互相用炸彈攻擊，邊個可以生存到最後就謂之勝利。玩家照舊要首先炸開軟牆收集道具，提升能力，再用鏈爆、牆角封殺等手段打低其他玩家。可以有一部份玩家係由電腦控制嘅。

同前作相比，本作有幾個重要升級：
*透過 multi-tap，本作首次支援最多五位玩家同場對戰，相對於前作嘅最多四位。
*登場角色唔再只係唔同色嘅炸彈人，而係加入咗唔同嘅角色，代表唔同國家或地區嘅炸彈人造型。
*新增**麵豉炸彈人**（みそボン）系統：喺對戰入面出咗局嘅玩家，如果未開始進入結尾階段，呢啲陣亡嘅玩家仍然可以喺場外掟炸彈入場，干擾未出局嘅玩家，即係淘汰咗嘅玩家都有嘢做，唔似得前兩部作品噉出咗局就可以放低手掣等下一局，被指係令氣氛更熱鬧。
*囡伊喺對戰模式中都會出現。
對戰場地一共有十款普通嘅 stage 再加上幾個隱藏 stage，每一個都有自己嘅 gimmick，好似係會令踢出嘅炸彈轉彎嘅箭咀地板，又或者係會運載炸彈同玩家嘅輸送帶呀噉。

## 睇埋
*炸彈人系列
*超級炸彈人2
*超級炸彈人4
*超級炸彈人5

## 參考

## 註釋

## 連出去
*炸彈人維基超級炸彈人3
*超級炸彈人3影片
瑪沁

**瑪沁**係中國青海果洛一個縣，人口6萬。

## 交通
* 果洛機場，位於瑪沁縣大武鎮东南5.5公里，跑道長3800米。

## 天災
* 2016年10月 ,西北部嘅阿尼瑪卿雪山主峰瑪卿崗日峰大規模冰崩。
* 2017年8月，發生山泥傾瀉，村內三戶共九人被泥石流衝擊掩埋。
* 2021年5月，發生7.4級地震。

## 人禍
* 阿尼瑪卿神山被非法濫採銅礦，嚴重破壊生態環境。

## 參考
陶皓訊

**陶皓訊**，香港親中派經民聯政治人，報稱自己係機械工程師。

佢喺香港2019年香港區議會選舉期間，曾經參選元朗嘉湖北選區，自稱「嘉北素人」，***文宣提出「[[五大訴求，缺一不可]]」反中國口號***，**表明要「力踢建制」**。

當時民主派推薦嘅候選人係伍健偉。佢最終只係攞到177票落敗，輸咗比攞到4,371票嘅伍健偉，落敗嘅還有獲4,206票嘅原親中派區議員李月民。

佢去到2021年改投親中派陣營，加入經民聯。去到2023年香港區議會選舉，直選議席比例大幅度降低，佢甚至代表經民聯參選天水圍北選區。

2025年 Gavin 買入YOHO WEST單位，在其屋苑YOHO WEST競選業委會，其參選政綱「 大家好，我是陶皜訊 Gavin，熱愛社區，喜歡幫助別人，本人積極參與社區事務，現為天水圍北分區委員會、頌栢區關愛隊及天頌苑管委會的一份子。這次參選，希望能為大家出一分力，共建美好家園 」。

雖然Gavin 僅獲得 11% 的選票，未能成功當選，但他的話題王式政綱給YOHO WEST 居民留了深刻有趣印象。

## 外部連結
*
## 參考來源
馮應奇

**馮應奇**係香港生意人兼記憶學人士，來自馬來西亞，不時接受香港同澳門媒體就記憶學相關嘅訪問，有時亦會以指紋科學導師自居。

## 經歷

* 「超強記憶學」課程總監
* 高智教育培訓有限公司課程總監
* 亞洲記憶運動聯盟澳門區幹事

## 爭議
### 涉嫌串謀呃持續進修基金資助659萬
喺2008年，佢連同兩名生意伙伴被控喺推廣同「超強記憶」有關嘅成人教育課程，欺騙學員話課程得到持續進修基金認可，但事實佢哋並未攞到呢個資格，前後呃咗六百五十九萬蚊。

### 被指人身攻擊姜濤
佢曾經唔止一次喺一個反香港男子組合Mirror嘅Facebook群組裡面，發佈假圖針對Mirror成員姜濤，結果被一啲立場偏向非建制嘅Facebook專業批評作為教育工作者，但就喺度人身攻擊他人，行為係小學雞。

## 外部連結
* 

## 參考
馬樂山

**馬樂山**（）係香港整玩具手工模型嘅大師。以製作史奴比形象嘅玩具手模聞名，有人稱他為史諾比嘅中國爸爸。

1927年，馬樂山喺中山縣南區沙湧村出世，先施百貨創始人馬應彪係馬樂山嘅伯父。11歲跟屋企人嚟香港。1958年，加入馬克斯玩具廠。1964年開始製作著名卡通形象史諾比玩具嘅手工模型，已經整咗3萬幾種史諾比玩具嘅手模。佢亦都整過米老鼠，唐老鴨、加菲貓、超人、蝙蝠俠等著名卡通玩具嘅手模。2014年3月19日離世。

## 參考
口傳律法

**口傳律法**（希伯來文： תּוֹרָה שֶׁבְּעַל־פֶּה‎ 或者 Tōrā šebbəʿal-pe；英文：Oral Law），又叫做「口頭托拉」或者「**口傳妥拉**」（英文：Oral Torah）係猶太教既一個概念、術語，同「**[[書面妥拉]]**」（希伯來文：תּוֹרָה שֶׁבִּכְתָב‎, Tōrā šebbīḵṯāv；英文：Written Torah）或者叫「書面律法」（英文：Written Law）相對。

正統猶太教認為呢啲律法係硬性規定既，係全面既猶太行為準則，佢涵蓋咗廣泛既儀式、崇拜習俗、神人關係、人際關係等，從飲食規定（希伯來文：כַּשְׁרוּת‎，英文：Kashrut）到安息日；從節日慶祝、婚姻關係，到農業實踐、民事索賠同埋損害賠償都包括在內。

## 沿革
《米示拿》（Mishnah）最初係由一群「拉比」（猶太教既精神領袖同埋宗教老師）喺公元前6世紀到公元1世紀之間，然後一群叫做「他拿念」（希伯來文：טנאйם，Tanna；英文：Tannaim，意思係「覆述」或者「老師」）既「拉比」喺公元1至3世紀之間寫既，對妥拉（希伯來文：תּוֹרָה‎；英文：Torah）既評論同埋討論。

另外，喺公元3到6世紀，一班叫做阿莫拉姆（Amoraim）既拉比，對《密西拿》（希伯來文：משנה‎；英文：Mishnah 或Mishna；又譯做《米書拿》）既討論同埋評論，叫做《革馬拉》（英文：Gemara），《革馬拉》喺四、五世紀俾人編入咗《塔木德》。

透過聖經既解説同埋格言既啟發，同埋聖經未記載既，關於猶太教既狀況、思想、歷史、生活、人物既故事同埋各種軼事，叫做「阿加達」（希伯來文：אַגָּדָה‎，Aggāḏā 或者 הַגָּדָה‎，Haggāḏā；英文：Aggadah），佢係文獻既解釋。而《塔木德》百分之三十內容係來自 「阿加達」。

## 相關項目

* 妥拉研究：　:en:Torah study
* 啟示錄、啟示錄文學
* 《妥拉》
* 哈拉卡（希伯來文：הלכה‎，halakhah；英文：Halakha）：
** 《密西拿》（Mishnah，公元前6世紀到公元3世紀）
** 《革瑪拉》（Gemara）（3-6世紀）
** 塔木德
* 阿加德： :en:aggadah
* 米德拉什

## 外部連結同埋文獻

### 總體

* **文獻**
** J. Vansina (tr. Wright), "Oral Tradition" (London, 1965); id., "Oral Tradition as History" (Wisconsin, 1985)
** R. Finnegan, "Oral Poetry" (Cambridge, 1977)
** D.P. Henige "The Chronology of Oral Tradition" (Oxford, 1974); id., "Oral Historiography" (London, 1982)
** J. Goody & I. Watt, in J. Goody (ed.), "Literacy in Traditional Societies" (Cambridge, 1968), 27-68
** E. Tonkin, "Narrating our Pasts" (Cambridge, 1992).
** The survey essay by Finnegan in "History and Theory" 10 (1970), 195-201.

### 猶太教

* **文獻**
** 邁蒙尼德 introduction to the Mishnah Torah (English translation)
** 邁蒙尼德 introduction to the Commentary on the Mishnah" (Hebrew Fulltext)
** "The Encyclopaedia Judaica", Keter Publishing (available in print or in an updated CD-ROM version.)
** "The Talmud", Adin Steinsaltz
** "Introduction to The Talmud and Midrash" H.L. Strack and G. Stemberger, Fortress Press
** "The infinite chain : Torah, masorah, and man" Nathan T. Lopes Cardozo, Targum Press Distributed by Philipp Feldheim; 1989

* **外部連結**
** The Oral Tradition, 拉比，Aryeh Kaplan
** The Torah She’Baal Peh, Rabbi Herschel Schachter
** On the Matter of Masorah, Rabbi Herschel Schachter
** FAQs about The Oral Law
** The History and Transmission of the Jewish Traditions, Mordechai Housman
遷徙自由

**遷徙自由** () 係一個人權，意思係一個人應該有喺一個國家之内往來嘅自由，同埋出入一個國家嘅權利。除了探訪之外，一個人亦應該能夠改佢住或者做野嘅地方。

呢個自由喺世界人權宣言嘅第13章表明，亦因爲係國際法嘅規範之一，佢一般都會喺一個國家嘅憲法入面有講。喺世界人權宣言提到：
* 所有人都有遷徙同埋喺一個國家住嘅自由嘅權利
* 所有人都有離開任何國家同埋返去自己嘅國家嘅權利

有啲人同組織提議擴濶呢個自由，除了保障國内嘅來往之外，亦應該保障唔同國家之間嘅來往。因爲實際上，遷徙自由係受唔同嘅政府規限，所以喺每個國家，甚至一個國家嘅唔同地區，都其實唔一致。呢啲限制通常都會同公共衛生、國家安全、或者公共秩序等等嘅原因有關。

## 普遍限制
一般國際性嘅走動都會受到限制。喺一個國家之内，唔少未成年人同埋曾經犯過法嘅人都會有對於遷徙自由嘅限制。主要喺歷史上，有啲國家亦會基於種族或者性別而限制呢個自由。除此之外，當一個國家喺打仗嘅時候，戒嚴就會限制人民嘅遷徙自由。

### 私人財產
喺私有財產嘅地方，限制遷徙自由嘅現象並唔罕見。喺某啲範圍，喺私有嘅公眾地方，例如商場或者公園，能夠因爲排除某啲人而限制佢哋嘅遷徙自由亦有爭議。同時，如果有私人財產俾其他嘅私人財產包圍，通常都會有法律保證入面嘅人能夠通過外面嘅私人地方嚟入自己嘅財產。

對於未成年人或者法律上唔能夠自主嘅成年人，父母或者監護人一般都有權限制佢哋嘅出入。

喺工作場所，雇主亦有權法律上限制員工嘅走動。

### 國内限制
政府一般都會為犯法嘅人用監獄嚟限制佢哋嘅走動。某啲唔係坐緊監嘅人，例如有感化令或者被假釋嘅人，都同樣會有對於佢哋嘅遷徙自由嘅限制，嚟保持當地嘅社會秩序。

喺某啲地方，例如喺中國，普遍人民喺國内嘅居住權亦都會受限制。

### 入境限制
雖然國家一般都會容許其他國家嘅人民入境，但係基本上都會有時限，同埋會要求簽證。如果有人違反呢啲規例，一般都會要坐監或者驅逐出境。

其中一個最出名嘅例外就係神根公約國，佢哋簽了公約同意容許佢哋之間嘅人民，自由咁出入同埋逗留。除此之外，喺某啲特定情況，國家會容許有人長期逗留，例如因爲要遵守人道主義嘅責任而接收難民。

## 睇埋
* 邊境管制
* 居留權
* 非法移民

## 出面網頁
*Freedom of Movement and limitations thereof in Cuba
*Freedom of Travel policy within the European Union
*International Covenant on Civil and Political Rights
*UN General Assembly, Universal Declaration of Human Rights, Article 13
*[UN Human Rights Committee, General Comment No. 27: Freedom of Movement](http://www.unhchr.ch/tbs/doc.nsf/(Symbol)/6c76e1b8ee1710e380256824005a10a9?Opendocument)

## 攷

類:人權
類:政治學
解立彬

**解立彬**（）係中華人民共和國籃球員同籃球教練，喺河北唐山灤縣（而家）出世，球員時期司職得分後衞，效力過北京金隅隊（而家）同江蘇同曦隊，2016年退役，轉任籃球教練。2023年12月起做全國男子籃球聯賽球隊香港金牛主教練。

## 攷

## 出面網頁
* 

類:中國籃球員
類:中國人民大學舊生
類:河北人
立彬